Predstavljena regionalna studija Ekonomske i evropske perspektive zemalja Zapadnog Balkana - Institut Ekonomskih Nauka\nPredstavljena regionalna studija Ekonomske i evropske perspektive zemalja Zapadnog Balkana\nRegionalna studija o ulozi parlamenata i vlada u promovisanju ekonomskog rasta u zemljama Zapadnog Balkana, pod nazivom "Ekonomske i evropske perspektive zemalja Zapadnog Balkana", predstavljena je 5. februara u Narodnoj skupštini.\nStudija je deo projekta koji podržava Vestminsterska fondacija za demokratiju, a čiji je cilj podrška razvoju Mreže parlamentarnih odbora za ekonomiju i finansije zemalja Zapadnog Balkana. Predsednik Narodne skupštine mr Nebojša Stefanović, otvarajući skup, istakao je da je razmena ideja i pozitivnih iskustava između država Zapadnog Balkana u procesu reformi i evropskih integracija od velike važnosti, a da ekonomska saradnja ima prioritetan značaj.\nPredsednica Odbora za privredu, regionalni razvoj, trgovinu, turizam i energetiku Aleksandra Tomić, navela je da studija daje prikaz poslovnog okruženja u regionu, sprovedenih regulatornih reformi, ali i poželjni plan budućih aktivnosti koje je neophodno da države Zapadnog Balkana preuzmu da bi se ekonomski problemi prevazišli.\nUčesnicima su se obratili i predsedavajuća Mreže parlamentarnih odbora za ekonomiju i finansije zemalja Zapadnog Balkana, poslanica Parlamenta Republike Makedonije Vladanka Avirović i predsednik Odbora za finansijski sistem i javnu potrošnju Parlamenta Crne Gore Aleksandar Damjanović, navodeći značaj regionalne saradnje, a naročito međuparlamentarne saradnje, za ostvarivanje napretka i ekonomskog razvoja u državama Zapadnog Balkana.\nDirektor programa za Evropu Vestminsterske fondacije za demokratiju Aleks Romaniuk ocenio je da je od ključnog značaja što je regionalna saradnja, koja se sprovodi kroz Mrežu parlamentarnih odbora za ekonomiju i finansije zemalja Zapadnog Balkana, kreirana u regionu i radi za potrebe regiona, i da se time šalje poruka da je Zapadni Balkan spreman da preuzme odgovornost i inicijativu za prevazilaženje problema.\nAutorka studije „Ekonomske i evropske perspektive zemalja Zapadnog Balkana" Slavica Penev, predstavljajući regionalnu studiju, navela je da ona pruža bazu podataka i sliku gde se region nalazi. Ocenila je da je ostvarena veoma dobra saradnja između parlamenata u regionu.\nPredsednica Odbora za evropske integracije Milica Delević istakla je da se države Zapadnog Balkana nalaze u procesu evrointegracija i unutrašnjih reformi i da studija daje dobar uporedni prikaz dokle se stiglo sa reformama i koje su to specifičnosti svakog društva.\nO studiji su govorili i njen recezent prof. Fikret Čaušević sa Ekonomskog fakulteta u Sarajevu i Vlastimir Vuković sa Instituta ekonomskih nauka u Beogradu.\nPredstavljanju studije prisustvovali su parlamentarci, predstavnici vlada i stručnjaci iz Srbije, Bosne i Hercegovine, Crne Gore i Makedonije, kao i predstavnici međunarodnih organizacija. Prisutnima je prikazan i film o Mreži parlamentarnih odbora za ekonomiju i finansije zemalja Zapadnog Balkana, koja je 2009. godine forimrana na regionalnaoj parlamentarnoj konferenciji u Beogradu, sa ciljem da unapredi saradnju između parlamentata u regionu.


Instalous na iOS-u se gasi | Tehnoloid.com\nHome\tVesti\tInstalous na iOS-u se gasi\nInstalous na iOS-u se gasi\nby SovaDmen January 3, 2013\nInstalous je bio jedini način kako da mi, u zemljici Srbiji koja nije u Apple-ovom sistemu za plaćanje aplikacija, dobijemo plaćene aplikacije. Međutim, zbog toga što je on slabo korišćen u svetu (svako ima evro, dva da kupi neku aplikaciju), tvorci tog programa su odlučili da ga ugase. Takođe, kao jedan od razloga su spomenuli da je “teško održavati forume koji liče na grad duhova” (koliko god to bilo teško).\nZa nas je to užasna vest, jer svi oni sa iOS 6 operativnim sistemom ne mogu jailbreak-ovati uređaj jer još nije izašao untethered jailbreak, ali i ako izađe neće moći preuzimati plaćene aplikacije besplatno. Iako sam ja za podržavanje developera za njihov trud, moramo uzeti u obzir i našu situaciju, situaciju gde mi, čak i da hoćemo, ne možemo preuzimati aplikacije legitimnim putem. Ali se uvek nađe nešto drugačije, i to drugačije se zove Zeusmos i Kuaiyong. Te dve aplikacije se nalaze na App Store-u i totalno su besplatne i legitimne i preko njih se mogu instalirati third – party aplikacije ili piratizovane aplikacije (sa, npr, torrent sajtova) bez jailbreak-ovanja.\nDa je naša zemlja razvijena po pitanju informacionih tehnologija, prvi bih pohvalio ovaj potez. Međutim, ovo je veoma loše za nas, jer možda nećemo moći igrati na našim iOS uređajima ni jednu plaćenu igru.\nbesplatne aplikacijeInstallousiOSiOS 5iPadiPhoneiPod touchjailbreakuređaji\nRIM će predstaviti i treći, za sada nepoznati, telefon\nUbuntu Linux će se uskoro naći i na mobilnim uređajima


Časopis Industrija :: Srpska kompanija HTEC među 500 najbrže rastućih tehnoloških kompanija u regionu EME\nSrpska kompanija HTEC među 500 najbrže rastućih tehnoloških kompanija u regionu EMEA\n20.12.2016 Komentari: 0\nSrpska kompanija High Tech Engineering Center plasirala se na Deloitte-ovu listu 500 najbrže rastućih tehnoloških kompanija u regionu EMEA (Deloitte Technology Fast 500 EMEA), i ove godine zauzela je visoko 86.mesto na rang listi, objavljuje konsultantsko-revizorska kompanija Deloitte. Prosečna stopa rasta prihoda kompanija koje su se našle na ovoj listi iznosi 967odsto.\nDeloitteova lista obuhvata najbrže rastuće tehnološke kompanije u Evropi, Bliskom Istoku i Africi i sastavlja se prema procentu rasta poslovnih prihoda u protekle četiri godine, odnosno u ovom slučaju od 2012. do 2015. godine. Čak 39 kompanija iz centralne Evrope našlo se na ovogodišnjoj rang-listi 500 najbrže rastućih kompanija u EMEA regionu.\nOd kompanija iz centralne Evrope, poljska kompanija Codewise ostvarila je najviši plasmam na listi, zauzevši treće mesto zahvaljujući svom rastu prihoda od 13.052%.Inače, vodeću poziciju na listi je zauzela švedska kompanija FingerprintCardsiz sektora biometrike, koja je u protekle četiri godine zabeležila rast prihoda od 28.000 odsto.\nKao i prethodnih godina, Francuska ima najveći broj kompanija na listi (94), a slede je Velika Britanija i Holandija.\nO Deloitte-ovom Programu 500 najbrže rastućih tehnoloških kompanija u regionu EMEA za 2016. godinu\nDeloitte-ov Program 500 najbrže rastućih tehnoloških kompanija u regionu EMEA (Deloitte Technology Fast 500™ EMEA Program) ima za cilj rangiranje kompanija u sektoru s težištem na tehnološki ekosistem. Priznanja dobijaju kompanije koje su u protekle četiri godine ostvarile najveće stope rasta u Evropi, Bliskom istoku i Africi (EMEA).\nProgram se sprovodi uz podršku inicijativa pod nazivom „Deloitte Technology Fast 50“, kojima se određuje položaj tehnoloških kompanija prema njihovom sedištu ili određenom geografskom području i odvija se pod vođstvom globalnog tima Deloitte Touche Tohmatsu za sektor tehnologije, medija i telekomunikacija.\nViše informacija o samom programu dostupno je putem linkova www.deloitte.com/fast500emea i www.deloitte.com/ce/fast500.\nDeloitte-ov program petsto najbrže rastućih tehnoloških kompanija u regionu EMEA za 2016. godinu, koji se sprovodi sada već šesnaestu godinu, obuhvata više od 20 zemalja, među kojima su Belgija, Francuska, Finska, Nemačka, Italija, Holandija, Turska, Velika Britanija i zemlje centralne Evrope. Ovogodišnji pobednici izabrani su na osnovu procenta stope rasta prihoda u periodu od 2012.do 2015. godine ( zaključno sa 2015.).


Raketni napad u Siriji: Jednokratni udar ili eskalacija sukoba?\nKategorija: Novosti\t Kreirano: Subota, 14 Travanj 2018 09:05\t Napisao/la Direktor\nSjedinjene Države, Velika Britanija i Francuska su bombardovali nekoliko vladinih meta u Siriji u subotu rano ujutro, ciljajući navodne lokacije hemijskog oružja.\nNapadi su odgovor na prošlonedeljni navodni hemijski napad na sirijski grad Dumu.\nIz Pentagona je saopšteno da su napadi izvršeni u blizini sirijske prestonice Damaska, kao i na dve lokacije u blizini grada Homsa.\nSirijske vlasti osudile su vazdušne napade zapadnih zemalja ocenjujući da je to "flagrantno kršenje" međunarodnog prava.\n"Nijedna krstareća raketa koju su ispalili Sjedinjene Države i njeni saveznici nije ušla u zonu u kojoj se nalaze ruske snage u bazamama Tartus i Hmeim", navelo je Ministarstvo u prvom izveštaju.\nRusija, inače glavni saveznik Sirije, poručila je putem svog ambasadora u SAD-u da "ovakve akcije neće ostati bez posledica".\nGeneralni sekretar Ujedinjenih nacija (UN) Antonio Guterres pozvao je u subotu sve države članice UN-a na uzdržanost od svakog čina koji bi doveo do eskalacije nasilja.\nBBC je javio da je ovaj talas udara "najznačajniji napad na vladu predsednika Bašara el Asada od strane zapadnih sila u sedam godina građanskog rata u Siriji".\nU obraćanju naciji u petak, 13. aprila, američki predsednik Donald Trump je rekao da je "u toku kombinovana operacija sa oružanim snagama Francuske i Ujedinjenog Kraljevstva".\nSirijska državna televizija je navela da su vladine snage oborile više desetina raketa. Još nema potvrde ovih navoda.\nGeneral američke vojske Joseph Dunford izjavio je da su Sjedinjene Države odredile posebne ciljeve kako bi "ublažile" rizik od ruskih žrtava. Ali Pentagon je rekao da Rusija nije unapred obaveštena o tim ciljevima.\nIstovremeno, građani Damaska izašli su na ulice i protestuju zbog ovih vazdušnih napada.\nAmerički ministar odbrane James Mattis izjavio je novinarima da u operaciji nema izveštaja o američkim gubicima.\n"Upravo sada, ovo je jednokratni udarac i verujem da je poslao vrlo snažnu poruku", rekao je Mattis, naglasivši da je završen prvi talas napada.\nPredsednik Trump je ranije rekao: "Mi smo spremni da održimo ovaj odgovor sve dok sirijski režim ne zaustavi korišćenje zabranjenih hemijskih agenasa".\nBritanska premijerka Theresa May potvrdila je učešće britanskih snaga u akciji, rekavši da "nije bilo praktične alternative upotrebi sile". Istakla je da se napadi ne odnose na "promenu režima".\nFrancuski predsednik Emmanuel Macron je takođe potvrdio da je njegova zemlja učestvovala u vojnoj operaciji.\n"Hemijsko oružje je masakriralo na desetine muškaraca, žena i dece", kazao je Makron prošle nedelje o napadu u Dumi pojasnivši da je "crvena linija pređena".


Destinacijski menadžment i manifestacioni turizam: put uspešnog pozicioniranja destinacije na globalnoj turističkoj mapi\nYou are at:Home»Prethodna izdanja»121»Destinacijski menadžment i manifestacioni turizam: put uspešnog pozicioniranja destinacije na globalnoj turističkoj mapi\nTurističko tržište je specifično, jer se na njemu zadovoljavaju potrebe ljudi za odmorom, rekreacijom, zabavom i razonodom. To dalje uslovljava pojavu brojnih privrednih i neprivrednih subjekata, a kako bi proizvod i usluge koje oni plasiraju na tom tržištu bili adekvatni, sve njihove aktivnosti moraju biti promišljene i sinhronizovane. Kada se uz to sagleda dinamika promena uslova, sve veća konkurentnost i raznolikost potreba samih turista, lako se uviđa da moderno poslovanje u turizmu donosi sve više izazova. Stručnjaci tvrde da je ključ u dobro realizovanom destinacijskom menadžmentu, bez koga se sve teže može zamisliti uspešno poslovanje u turizmu 21. veka. Ali, da bi se dobro sproveo, pre svega se, kažu oni koji već posluju u skladu sa principima ove vrste menadžmenta u turizmu, mora dobro razumeti…


Hoćemo dela, a ne prazna obećanja - Portal o invalidnosti\nPosted on Dec 3 2019 - 11:17am by Redakcija\nevropska mreža za samostalan životmeđunarodni dan osoba s invaliditetomprava osoba s invaliditetom\nDanas osobe sa invaliditetom širom sveta proslavljaju Međunarodni dan osoba sa invaliditetom. Samo dan nakon što je nova Evropska komisija, na čelu sa Ursulom fon der Lejen, preuzela funkciju, Evropska mreža za samostalan život uputila je pet ključnih zahteva Evropskog pokreta za samostalan život novom rukovodstvu. Umesto uobičajenih priča i obećanja o uključivanju, u narednih pet godina želimo da vidimo dela i kako se uspešnost meri pozitivnim uticajem koji su zakoni i politike EU imali na život osoba sa invaliditetom u Evropi.\nEvropska mreža za samostalan život izdvaja ovih pet oblasti koje zahtevaju hitne akcije u narednih pet godina:\nOsigurati da nijedan privatni ili javni fond ne bude namenjen uslugama institucionalne nege dece i odraslih sa invaliditetom, kao što su ustanove i domovi za smeštaj osoba sa invaliditetom. U Evropi XXI veka nema mesta za kršenja ljudskih prava u ustanovama i domovima za decu i odrasle sa invaliditetom.\nSloboda kretanja za osobe sa invaliditetom u okviru Evropske unije, ali i u njihovim zemljama. Osobe sa invaliditetom i dalje su ozbiljno ograničene u svojim izborima gde da žive.\nDonošenje nove Evropske strategije o invalidnosti od 2020. godine, sa konkretnim ciljevima, vremenskim rokom i budžetom, kao i poboljšanim okvirom odgovornosti, kako bi se osiguralo da države članice i institucije EU reše nedostatke u implementaciji Konvencije o pravima osoba sa invaliditetom.\nPrepoznavanje organizacija osoba sa invaliditom kojima rukovode same osobe sa invaliditetom je ključno da bi se osiguralo da se novousvojeni zakoni i politike bave upravo onim preprekama sa kojima su osobe sa invaliditetom suočavaju.\nUlaganje u inkluzivno obrazovanje, zapošljavanje, stanovanje, zdravstvenu zaštitu i prevoz koji je svima dostupan, mora zameniti stalno oslanjanje na posebne usluge i olakšice koje osobe sa invaliditeom drže na marginama društva.\nVizija Evropske mreže za samostalan život je Evropa u kojoj će sve osobe sa invaliditetom moći da prave izbore i imaju kontrolu nad svojim životima na ravnopravnom nivou sa drugima; u kojoj su osobe sa invaliditetom cenjeni članovi zajednice i mogu da uživaju sva svoja ljudska prava koja su utvrđena u Konvenciji UN o pravima osoba sa invaliditetom.


Fudbaleri Mladosti u nedelju od 17,00 časova na svom terenu dočekuju ekipu Crvene zvezde. Tim povodom u prostorijama kluba održana je konferencija za štampu na kojoj su govorili šef stručnog štaba plavo-belih Nenad Milovanović, kao i prvotimci, Lazar Jovanović i Predrag Pavlović.\nNajpre se novinarima obratio Nenad Milovanović i izneo svoja očekivanja pred ovaj meč:\nPosle reprezentativne pauze očekuje nas veoma teška utakmica u kojoj oba tima imaju svoju računicu. Crvena zvezda želi da ostvari pobedu i tako uđe u plej-of sa što većom bodovnom razlikom u odnosu na Partizan. Mi još uvek imamo teoretske šanse da izborimo plasman u plej-of i dok postoji teorija, mi ćemo se boriti za to osmo mesto. Dakle, imamo sportski motiv da napravimo dobar rezultat, a sa druge strane u goste nam dolazi naš najtrofejniji klub, čija gostovanja ovde u Lučanima uvek budu pred punim tribinama, što predstavlja dodatni motiv za naše igrače. Igramo protiv ekipe koja je, na žalost po nas, imala relativno skori kiks u Kupu, a vi znate da veoma retko Crvena zvezda kiksa dva puta u kratkom vremenskom periodu. Ipak, šansa Mladosti može da bude u tome što su oni imali dosta igrača u našim reprezentativnim selekcijama i njihov trener nije imao mogućnost da radi sa celom ekipom. Mi smo mi bili na okupu i radili zajedno sve ove dane, imamo malo i nekih kadrovskih problema, ali ne bi sada otvarao tu temu. Bez obzira kojih 11 igrača istrči na teren, plus onih sedam na klupi, očekujem da odigraju maksimalno disciplinovano i požrtvovano na čemu uvek insistiram. Kada kažem disciplina u igri, tu pre svega mislim na stvari koje radimo u nedelji koja prethodi utakmici, u takozvanom mikrociklusu, gde igrači pokušavaju da što bolje uvežbaju određene stvari, kako bi ih preneli na teren za vreme utakmice. Naravno, igraš uvek onoliko koliko ti sam protivnik dozvoli. Očekujem jednu lepu utakmicu, na odlično pripremljenom terenu i pred punim tribinama. Utakmice ova dva rivala u Lučanima, uvek su u dovoljnoj meri bile neizvesne, tako da očekujem da će Mladost dati sve od sebe i skupo prodati svoju kožu. Igramo sve bolje, očekujem da moji igrači pruže svoj maksimum, pa ko bude bolji neka pobedi.\nLazar Jovanović smatra da su šanse plavo-belih u kontrama i polukontrama:\nSvi znamo ko je i šta je Crvena zvezda, poznato vam je da su lideri na tabeli i da su ove godine ostvarili veliki uspeh u Evropi. Nedavno su doživeli neuspeh u Kupu i sigurno da će ovde doći maksimalno motivisani. Iskreno se nadam da možemo da im se suprotstavimo, a da naše šanse pre svega leže u kontrama i polukontrama.\nVeista Mladosti Predrag Pavlović smatra da ekipa ima obavezu prema navijačima da pruži dobru igru, zbog lošeg izdanja u prethodnoj utakmicu u Lučanima protiv ekipe Vojvodine:\nOčekuje nas veoma težak meč protiv lidera prvenstva i tima koji je ove godine pružio dobre partije i u evropskom takmičenju. Međutim, pokazali su i da su ranjivi na Kup utakmici sa Mačvom. Mi imamo obavezu da se dobrom igrom iskupimo našim navijačima za poraz protiv Vojvodine na prethodnoj utakmici u Lučanima, a isto tako želimo da pokažemo da dobre igre protiv Napretka i Vojvodine u Kupu, nisu bile slučajnost. Dok god postoji i teoretska šansa, mi ćemo se boriti da uđemo u plej-of i tako ostvarimo svoj primarni cilj, a to je opstanak u ligi.\nZbog velikog interesovanja za ovaj meč, prodaja karata vršiće se na blagajnama stadiona u Lučanima u subodu 31.marta u vremenu od 10-17 časova i u nedelju 01.aprila od 10 časova do početka utakmice. Kapije stadiona otvaraju se dva sata pre početka meča, a zbog eventualnih gužvi na ulazima, poželjno je da publika ranije dođe na stadion FK Mladost. Cela zapadna tribina, rezervisana je za gostujuće navijače, dok je cela istočna planirana za domaće. Cena karte iznosi 500 dinara, a vlasnici sezonskih karata moći će da uću samo na istočnu tribinu.\nPoslednji put izmenjeno ponedeljak, 02 april 2018 13:44\nViše iz ove kategorije « Plavo-beli najbolji u opštini\tMladost – Crvena zvezda 2:5 (1:2) »


Gobeljić i Pavkov u reprezentaciji Srbije\nDobrim igrama u dresu Crvene zvezde poziv za seniorsku selekciju naše države dobili su defanzivac Marko Gobeljić i napadač Milan Pavkov.\nOdlične partije izabranika Vladana Milojevića na domaćoj i evropskoj sceni nisu prošle nezapaženo kod selektora Srbije Ljubiše Tumbakovića. Poziv za duele protiv reprezentacija Portugala (7. septembra) i Luksemburga (10. septembra), u okviru kvalifikacija za Evropsko prvenstvo, dobili su naši fudbaleri Marko Gobeljić i Milan Pavkov.\nGobeljić je od početka sezone odigrao pet utakmica za Crvenu zvezdu u svim takmičenjima i jednom asistirao. Zvezdinom vojniku je ovo treći poziv u reprezentaciju Srbije, s obzirom na to da je imao priliku da debituje u septembru 2016. godine u utakmici protiv Katara, a potom i da odigra meč protiv Sjedinjenih Američkih Država još dok je nosio dres kruševačkog Napretka.\nHeroj Zvezdine pobede protiv Liverpula je debitovao u dresu sa nacionalnim grbom u prijateljskoj utakmici protiv Nemačke 20. marta ove godine. Snažni napadač je ove sezone u dresu našeg kluba na sedam utakmica postigao tri gola.\nMarku i Milanu želimo da na što bolji način predstavljaju Crvenu zvezdu u dresu reprezentacije Srbije.


Đaci polažu kombinovani test u OŠ Vuk Karadžić, Beograd\nFotografije odgovora koje kruže društvenim mrežama, nisu rešenja kombinovanog testa, izjavila je juče za "Blic" Vesna Nedeljković, pomoćnica ministra prosvete.\nJučerašnji protest maturanata\n- Odgovorno tvrdim, to što kruži društvenim mrežama nisu rešenja kombinovanog testa, za šta imamo potvrdu Zavoda za vrednovanje - rekla je Nedeljković za "Blic", te dodala da je Ministarstvo svakako pripremljeno i da ima "plan B".\nUčenici u Novom Sadu polažu kombinovani test\nPolganje u Beogradu\nTa žena, koja nije zaposlena u Ministarstvu prosvete, a čije dete ide u OŠ "Ilija Birčanin" u Zemunu, satima je bila na saslušanju.\nProtest malih maturanata najavljen i za dana\nUčenici su na protestu, koji je prerastao i u protestnu šetnju centralnim gradskim ulicama, nosili transparente poput "Nećemo prijemni" i "Kradete nam budućnost", a pokušali su i da uđu u zgradu Ministarstva, koju su gađali jajima.\nInače, na osnovu uspeha iz šestog, sedmog i osmog razreda đaci mogu da "zarade" maksimum 60 bodova, a mala matura položena bez greške donosi preostalih 40 poena.


SEKA I RAŠA SU U FINALNOJ EPIZODI MAJKI I SNAJKI KUVALI ZA DAME: Ova porodica je POBEDNIK kulinarskog šou -programa\nPorodica je osvojila vikendicu na željenom mestu\nVečerašnja finalna epizoda najuzbudljivijeg šou - programa “Majke i snajke” bila je pravi raj za oči, jer su se kao dame pojavile takmičarke četiri porodice koje su pokazile neverovatne kulinarske sposobnosti.\nUpravo iz tog razloga su na velikom finalu Jovičićeve, Stojkovićeve, Radenovićeve i Bastalecove.\nSeka i Raša su ih iznenadili pravilima koja važe za poslednju epizodu, u svečarskom duhu, te će imati privilegiju da upravo voditeljski par kuva za njih.\nAleksićeva i Vlačic izvukli su zadatake, koji ih nisu uplašili, a u pitanju su kapreze salata sa dimljenim lososom, potaž od bundeve i file sa gamborima i gorgonzolom. Sa mini-pijace su uspeli da pokupe sve namirnice, te su pohitali da naprave što ukusnije obroke.\nDame su ih sve vreme ometale interesantnim pitanjima, te je Seka u jednom trenutku otkrila da je imala čak osamnaest pasa u svom domu, jer je veliki ljubitelj životinja. Veoma vešto su završavali kuvanje, te je došlo vreme da se hrana proba i oceni.\nŽiri je bio oduševljen jelima, ali su se malo i našalile, te su Raši dame dale i jednu sedmicu, a Seki sve desetke.\nDošlo je vreme i da se prikažu ocene svake porodice za proteklu nedelju, kada je glasanje bilo tajno.\nPorodica Jovičić dobila je 28 poena , ali na žalost ispada iz dalje borbe. Osvojili su četvrto mesto i dobile su pedeset hiljada dinara.\nPorodica Stojković je osvojila 34poena.\nPorodica Bastalec je osvojila ukupno 36 poena.\nPorodica Radenović su osvojile ukupno 32 poena, te su osvojile treće mesto i nagradno putovanje.\nTakmičarke porodice Stojković i Batalec borile su za pobedu, te su dobile zadatak da od pet sastojaka naprave što ukusnije jelo.\nPobedu je odnela porodica Bastalec , koja je osvojila vikendicu na željenom mestu.\nTAGOVI: Majke i snajkeFinalna epizodaSeka AleksićRadomir Raša Vlačićdame


U vazduhu iznad Bora završi 30.000 tona sumpor-dioksida | MEDIJA CENTAR BOR - Borski Info - centar - Gradjanska čitaonica Evropa\nU vazduhu iznad Bora završi 30.000 tona sumpor-dioksida\nU vazduh iznad Bora godišnje ode 30.325 tona sumpor-dioksida i 1.081 tona prašine iz Topionice. Borani čak 137 dana godišnje udišu vazduh u kome je koncentracija sumpor-dioksida veća od dozvoljene, a izmerene vrednosti su i po 10 puta veće od propisanih.\nZbog velikog zagađenja Boranima je ugroženo zdravlje. Prema istraživanjima Lokalnog ekološkog akcionog plana, deca u Boru podložnija su oboljenjima organa za disanje, imaju manje hemoglobina u krvi, sklonija su alergijama, povišen im je nivo olova i arsena u krvi… Čak dve trećine poljoprivrednog zemljišta, više od 25.000 hektara, ugroženo je zagađenjem, pokazuju podaci istraživanja opštine Bor.\nGlavni uzročnik zagađenja jeste tehnologija starija od četiri decenije koja se trenutno primenjuje u borskoj Topionici. U Boru se nadaju da će izgradnjom nove topionice, o čemu je nedavno potpisan ugovor, zagađenje vazduha biti drastično smanjeno.\n– U slučaju povećanog aerozagađenja preduzimanjem hitnih mera za smanjenje emisije SO2 odgovorni u Topionici zaustavljaju rad reaktora i obaranje konvertora kako bi se emisija gasova svela na minimum, a to je proces koji zahteva tri do četiri sata. Izveštaji sa mernih stanica povremeno kasne i do dva sata, pa se dešava da u noćnoj smeni tehnolog ne reaguje pravovremeno, ali u poslednjih godinu dana nije bilo nepostupanja po nalogu inspektora – kaže Dušan Kukolj, republički inspektor za zaštitu životne sredine. Prema njegovim rečima, od početka godine obavljeno je 76 inspekcijskih nadzora. Na osnovu sprovedenih 179 inspekcijskih nadzora za prošlu godinu, republički ekološki inspektori su protiv RTB-a podneli četiri prijave za privredni prestup na osnovu obavljenih merenja Zavoda za javno zdravlje „Timok“ iz Zaječara.\n– Na osnovu podnetih prijava za aerozagađenost 12. marta i 17. jula prošle godine, Opštinsko javno tužilaštvo u Zaječaru je presudom obavezala RTB za isplatu štete od ukupno 325.000 dinara za firmu, 21.000 dinara za pravno lice i 10.000 dinara za odgovorno lice. Samo za prošlu godinu iz metalurških postrojenja Topionice je u vazduh emitovano 30.325 tona SO2 i 1.081 tona prašine, a ukupna količina SO2 emitovana iz Fabrike sumporne kiseline za 149 radnih dana u 2009. godini je 751 tona. Borska Topionica i rafinacija je u obavezi da na osnovu obračunate naknade za zagađivanje životne sredine za prošlu godinu Fondu za zaštitu životne sredine isplati blizu 70 miliona dinara – kaže Kukolj.\nZagađenje ostavlja teške posledice na zdravlje Borana, ali i na zemljište i poljoprivredne proizvode.\nPrema rečima dr Nikole Jovanovića, načelnika Službe medicine rada u Boru, manje je i sistematskih pregleda radnika zbog teške finansijske situacije, pa je zbog toga veći i broj profesionalnih oboljenja.\nUgovor o izgradnji nove topionice potpisan je prošle nedelje, a njena izgradnja bi trebalo da smanji zagađenost vazduha. Prema planovima, nova topionica omogućiće iskorišćenje sumpora sa sadašnjih 50 na 98 odsto, čime će se znatno umanjiti zagađenje u gradu.\nSuspendovane čestice uvećane devet meseci godišnje\nZa ukupne taložne materije u koje se, pored pepela, sulfata i hlorida, ubrajaju i olovo, kadmijum i cink, najveću koncentraciju beleži merno mesto Institut, gde je srednja godišnja vrednost prošle godine bila 366,8 mikrograma, iako je dozvoljeno 200 mikrograma po metru kubnom. Kod mernog mesta Šumska sekcija bilo je uvećanja kadmijuma od 9,5 mikrograma po metru kubnom, što je više od propisane srednje godišnje vrednosti od pet mikrograma. Koncentracija suspendovanih čestica kod Instituta bila je povećana u svim mesecima prošle godine, osim u julu, oktobru i novembru prošle godine. Uvećanje je bilo za srednju godišnju koncentraciju nikla, koja je iznosila 59,7 nanograma po metru kubnom, a dozvoljena vrednost je 20 nanograma.\nPrethodni članakREPERTOAR BIOSKOPA “MOJA ZVEZDA”Sledeći članakŠKUNDRIĆ I KOŠTUNICA DANAS U BORU


Održane bilateralne političke konsultacije između Ministarstva spoljnih poslova Republike Srbije i Ministarstva vanjskih poslova Crne Gore\nBilateralne političke konsultacije između Ministarstva spoljnih poslova Republike Srbije i Ministarstva vanjskih poslova Crne Gore, na nivou generalnih sekretara dva ministarstva održane su danas u Beogradu.\nTokom prvog dela konsultacija, koje je sa srpske strane vodio generalni sekretar Ministarstva spoljnih poslova Republike Srbije Veljko Odalović, a sa crnogorske generalni sekretar Ministarstva vanjskih poslova Crne Gore Veselin Šuković, najviše reči je bilo o imovinsko-pravnim i drugim statusnim pitanjima, kao i o jačanju saradnje diplomatskih akademija koje rade u okviru dva ministarstva.\nDrugi deo konsultacija, koje je sa srpske strane vodila zamenik pomoćnika ministra ambasador Tamara Rastovac-Siamašvili, a sa crnogorske generalni direktor za bilateralne poslove Ivan Leković, bio je posvećen sveobuhvatnoj razmeni mišljenja dve strane o aktuelnom stanju ukupnih bilateralnih odnosa između Srbije i Crne Gore, kao i o situaciji u regionu Jugoistočne Evrope.\nU razgovorima je obostrano izražena spremnost za dalje unapređenje bilateralnih odnosa i saradnje u svim oblastima od zajedničkog interesa, uključujući ekonomiju, saobraćaj, infrastrukturu, turizam i kulturu. Izražena je obostrana spremnost da se intenziviraju odnosi i saradnja dva ministarstva i, u tom smislu, dogovoreno je da se uskoro organizuje nova runda konsultacija posvećena konkretnim pitanjima od obostranog interesa.\nKljučne reči: Crna Gora Veljko Odalović Ministar spoljnih poslova Pomoćnik ministra za bilateralnu saradnju Generalni sekretar


ADATA usvaja novu DDR4 specifikaciju ADATA usvaja novu DDR4 specifikaciju – Personal magazin\nNovi RDIMM podržava IntelR XeonT E5-2600 v3 familiju procesora ADATA™ Technology, lider u proizvodnji visoko-performansnih DRAM modula i NAND Fleš memorija, je objavio lansiranje novih DDR4 modula. U bliskoj saradnji sa Intel®-om,…\nNovi RDIMM podržava IntelR XeonT E5-2600 v3 familiju procesora\nADATA™ Technology, lider u proizvodnji visoko-performansnih DRAM modula i NAND Fleš memorija, je objavio lansiranje novih DDR4 modula.\nU bliskoj saradnji sa Intel®-om, ADATA je uspešno razvio i lansirao DDR4 RDIMM (ECC Registrovan DIMM) koji je u potpunosti kompatibilan sa novo najavljenom, narednom generacijom Intel® Xeon™ E5-2600 v3 familijom procesora.\nNovi moduli dolaze sa kapacitetima od 4, 8 i 16 gigabajta, napajanjem od 1.2 volta, i radnom frekvencijom od 2133MHz. Više radne frekvencije, brži prenos podataka i niža potrošnja rada čine DDR4 memoriju izuzetno pogodnom za upotrebu u polju oblak servera, skladišnoj i mrežnoj upotrebi.\nSpecifikacija Tip Kapacitet Voltaža Frekvencija Broj Modela\nPrema Džeki Jangu (Jacky Yang), Produkt Menadžeru u ADATA: “Mi smo puni entuzijazma u vezi sa ovom novom DDR4 specifikacijom, i mi ćemo brzo reagovati kako bi smo doneli ovu novu tehnologiju našim kupcima. Trenutno u razvoju su DDR4 verzije ECC SO-DIMM, VLP RDIMM, i LRDIMM modula, tako da sa radujemo što ćemo u paketu visokih performansi i niske potrošnje našim kupcima ponuditi stabilnost i pouzdanost po kojima je ADATA veoma poznat.”\nSa ovim lansiranjem DDR4 RDIMM modula, ADATA ne samo da pokazuje svoju posvećenost industrijskom i enterprajz tržištu, već takođe prikazuje i kompanijinu odlučnost za izlaženje u susret planetarnim potrebama za energetski-štedljivim, ekološki-naklonjenim memorijskim rešenjima.\nADATA usvaja novu DDR4 specifikaciju was last modified: April 3rd, 2014 by Redakcija\nAdataDDR4NAND fleš memorija


BIZNIS VIJESTI: AD BRODOVI POČELI S UGRADNJOM ELEKTRIČNOG MOTORA U PLOVILA | Hayat.ba\nBIZNIS VIJESTI: AD BRODOVI POČELI S UGRADNJOM ELEKTRIČNOG MOTORA U PLOVILA\nProizvođač višestruko nagrađivanih jedrilica Salona, AD Brodovi, koji je u vlasništvu jedne od najvećih bosanskohercegovačkih kompanija Prevent grupacije među prvima u svijetu započeo je s ugradnjom električnog motora u plovila proizvedena u ovom solinskom brodogradilištu.\nPrvi električni motor ugrađen je u Salonu 380 koju su isporučili u julu ove godine. Prezentacija broda bit će održana početkom naredne godine u Americi. U pogonima AD Brodova pri kraju su gradnje i prve Salone 46, a njihovo predstavljanje održat će se krajem oktobra ili početkom novembra.\nBosna Bank International d. d. podržala je održavanje ovogodišnjeg, četvrtog Sarajevo Innovations Festivala i osigurala novčanu nagradu za pobjednika takmičenja. Inače, SIFI je organizovalo matično udruženje studenata Elektrotehničkog fakulteta Sarajevo – STELEKS s ciljem promocije mladih inovatora iz oblasti elektrotehnike, informacionih tehnologija, mašinstva i ostalih srodnih oblasti.\nBBI Banka, kao društveno odgovorna kompanija, prepoznala je rad SIFI sajma inovacija, a svojom podrškom pomogla je realizaciji ovog projekta koji je od velikog značaja za sve studente tehničkih fakulteta u BiH. Vjerujući da su mladi budućnost koji će svojim idejama, preduzetničkim duhom, hrabrošću i odlučnošću izgraditi našu državu, BBI BANKA svakodnevno ulaže u njih kroz navedene programe i učestalu saradnju na istim ili sličnim projektima.\nU prvoj sedmici oktobra u Sarajevu su uručene nagrade za najbolje poslovne poteze u oblasti finansija, a jedan od dobitnika jeste kompanija Payten Sarajevo. Direktor kompanije Payten B&H gosp. Mirza Ustamujić, prilikom dodjele nagrade, kratko se zahvalio na ovom velikom priznanju, posebno imajući u vidu da dolazi od poslovne i akademske zajednice, te da ono istovremeno predstavlja veliku odgovornost i obavezu za Payten.\nKompanija Payten dio je Asseco SEE, a nastala je izdvajanjem poslovne jedinice Payment i nudi cjelovita rješenja za finansijske i nefinansijske institucije pružajući najviši nivo stručnosti i podrške. U Bosni i Hercegovini kompanija Payten lider je u bankarskom sektoru, a njene članice su kompanije Monri i Bassiliche CEE.


Svetski filmski festival počinje 29. maja na YouTube-u | Original\n“Svi smo jedno: Svetski filmski festival” pomoći će Svetskoj zdravstvenoj organizaciji (SZO) da prikupi sredstva koja će pomoći u borbi protiv Covid-19.\nDvadeset festivala iz celog sveta predstaviće filmove, uključujući i Londonski, Jerusalimski, Sandens i Tribeka, kao i Mumbaj i Marakeš, prenosi BBC.\nTribeka festival u Njujorku, među čijim osnivačima su Robert De Niro i Džejn Rozental, udružio je snage s velikim striming kompanijama kako bi ova manifestacija bila emitovana na internetu, pošto je doneta odluka da se ovi filmski događaji odlože.\nNadaju se da će „ujediniti kustose, umetnike i pripovedače koji će olakšati ovu situaciju i zabaviti publiku širom sveta”.\n“Inspirativni i ujedinjeni”\n“Često razgovaramo o tome kako filmovi imaju jedinstvenu moć u inspirisanju, ujedinjavanju i u brisanju granica kako bi se svet oporavio. A to treba celom svetu sada – oporavak“, rekla je Rozental.\nBesplatno će biti gledanje dugometražnih filmova, kratkih filmova, dokumentaraca, komedija, slušanje muzike i razgovora posle prokekcija. Ceo raspored biće dostupan nekoliko dana pre početka.\nPrema pisanju Deadline-a, ne očekuje se da će biti prikazano mnogo filmova koji su prvobitno bili u programima ovogodišnjih festivala zbog finansijskih i pravnih razloga.\nProšlog meseca, Kanski festival je odložen zbog policijskog časa koji je uveden zbog straha od virusa. Predsednik festivala Pjer Leskir i direktor festivala Tjeri Fremo rekli su da su “ponosni” što učestvuju u ovoj onlajn manifestaciji.\n“Ponosni smo što ćemo zajedno sa partnerima festivala predstaviti zaista odlične filmove i talente i omogućiti publici da doživi priče iz celog sveta i upozna umetnike sa svakog festivala.“\nPo svemu sudeći, izmenjene verzije godišnjih festivala u Torontu, Veneciji i Londonu još uvek imaju vremena da se realiziju, jer su na jesen, dok će festival u Berlinu biti otvoren u februaru.\nPročitajte i: Prvi maj online – Poznate ličnosti pružaju mentalnu podršku tokom pandemije\nTagovi: filmski festival koronavirus Svi smo jedno: Svetski filmski festival youtube\nBudi inovativanSrbija hakuje koronu: Inovativni proizvodi koji sprečavaju širenje virusa\nBlog kutakKo (ni)je upalio svetlo: potraga za autentičnim JA


Ministar pravde i državne uprave Nikola Selaković primio je ambasadora Francuske u Srbiji Njegovu Ekselenciju gospodina Francois Xavier Deniau.\nSastanku je prisustvovao i sudija gospodin Alain Gaudino, saradnik u ambasadi Francuske u Srbiji.\nAmbasador Francuske izrazio je veliko interesovanje za dosadašnji i budući rad Ministarstva pravde i državne uprave.\nMinistar pravde i državne uprave, Nikola Selaković, pozdravio je interesovanje ambasadora i izneo mu buduće kratkoročne i dugoročne ciljeve ministarstva u borbi protiv korupcije i poboljšanja pravosudnog sistema u Srbiji.\nMinistar Selaković je na sastanku rekao da su već preduzeti koraci u ostvarenju prioritetnih ciljeva. "U planu je formiranje radne grupe za izradu Strategije za unapređenje pravosuđa za narednih 5 godina, a prvi koraci predstavljaju stvaranje uslova za rad vraćenih neizabranih sudija i tužilaca ", istakao je ministar Selaković i ocenio da je neophodno unapređenje saradnje sa Francuskom.\nNa kraju sastanka je stavljen akcenat na neophodnu razmenu iskustava između specijalnih tužilaštava Francuske i Srbije, s obzirom da je za efikasnu borbu protiv korupcije neophodna pomoć država koje se uspešno bore sa tim problemom.


Bajden: Za 48 sati počeću da govorim šta mislim - Sputnjik Srbija\n13:34 21 Oktobar 2020\nUživo: Vesti: Da li će se posledice rata između Evropske unije i Fejsbuka osetiti i u Srbiji /video/\nBajden: Za 48 sati počeću da govorim šta mislim\n14:40 18.01.2017 Preuzmite kraći link\nOdlazeći američki potpredsednik Džo Bajden izjavio je danas da će za 48 sati, kada ode sa funkcije, početi da priča ono što misli.\nNa Svetskom ekonomskom forumu u Davosu Bajden je rekao da će se suzdržavati još 48 časova.\nŠta se „valja“ iza Bajdenove posete Kijevu\n„Onda ću početi da pričam šta mislim“, kazao je on, prenosi AP.\nBajden je rekao i da je Rusija jedna od najvećih pretnji po međunarodni liberalni poredak, ocenivši da će Moskva pokušati da utiče na predstojeće izbore u Evropi, kao što je optužena da je to uradila i u SAD.\nBajden je kazao i da pod vlašću predsednika Vladimira Putina Rusija koristi svaku dostupnu alatku da umanji značaj zemalja na obodu Evropske unije, prenosi Rojters.\n„U mnogim zemljama Evrope zakazani su izbori ove godine, pa možemo očekivati dalje pokušaje Rusije da se meša u demokratski proces. To će se ponovo dogoditi, obećavam vam. I ponovo, svrha je jasna — kolaps liberalnog međunarodnog poretka“, naveo je Bajden.\n13:28 Vesti: Da li će se posledice rata između Evropske unije i Fejsbuka osetiti i u Srbiji /video/\n13:23 U Rusiji se pravi jedinstvena vakcina protiv korone i sezonskog gripa\n13:21 „Užasavajuća svedočenja“: Hrvatska policija optužena za zversko mučenje, seksualno zlostavljanje, pljačke\n13:20 Vučić i Medvedev: Veoma dobri odnosi Srbije i Rusije na svim poljima\n13:20 Najmoćniji na svetu nuklearni ledolomac „Arktik“ od danas deo ruske flote /video/


Tramp poručio sa partije golfa: Ja sam 45, a biću i 47. predsednik SAD (VIDEO) - Čivijaš Radio Šabac\nTramp poručio sa partije golfa: Ja sam 45, a biću i 47. predsednik SAD (VIDEO)\nDok se spremao da udari lopticu na golf terenu, igrač koji je bio uz Donalda Trampa predstavio ga je kao “45. predsednika SAD”, dok je Tramp na to samouvereno odgovorio “45. i 47. predsednik”, pre nego što je zamahnuo palicom.\nTaj video klip koji se pojavio na internetu je podsednik da bivši predsednik ima nameru da se kandiduje za predsednika 2024. godine, prenosi agencija AP.\nIstrage, koje se vode u više sudova, razmatraju sve, od potencijalne prevare i mešanja u izborne rezultate, do potencijalne Trampove uloge u neredima 6. januara prošle godine, kada je poginulo petoro ljudi.\nAP dodaje da mu je popularnost opala među republikancima na 71 odsto, u poređenju sa 78 odsto u septembru 2020. godine, na osnovu ankete AP-NORC/USA Fakts.\nMeđutim, nova anketa pokazuje da skoro tesna većina republikanaca, 56 odsto, želi da ga vidi kao predsedničkog kandidata na izborima 2024. godine, dok je 44 odsto protiv.


Da li u ostavinskoj raspravi sud prihvata izjavu dva svedoka, datu pred sudskim veštakom, pred kojima su moja pokojna maćeha i moj pokojni otac izjavili više puta da svako od njih dvoje ostavlja svojoj deci u nasledstvo sve sto iza svakog od njih ostane. Maćehino nasledstvo njenoj deci a nasledstvo moga oca njegovoj deci. Da li je takva izjava dovoljna sudu u ostavinskoj raspravi da se u ostavini iza moga pokojnog oca pojavimo samo ja i moj brat, a izuzmu sada pokojna maćeha i njeni naslednici. Hvala.\nnaš Zakon o nasleđivanju predviđa izričito, da se može naslediti na osnovu zakona i na osnovu zaveštanja.\nUkoliko zaveštanja nema, primenjuje se zakonsko nasleđivanje.\nMeđutim, da bi zaveštanje bilo punovažno ono mora biti sačinjeno u obliku i pod uslovima određenim zakonom. U Vašem slučaju, nažalost, nisu ispunjeni svi potrebni uslovi koji su neophodni da bi se takva izjava volje smatrala usmenim zaveštanjem.\nU Zakonu o nasleđivanju( čl. 110. i 111.) navedeni su uslovi za sačinjenje usmenog zaveštanja:\nNije samo sporan broj svedoka koji mogu posvedočiti volju ostavioca, već je potrebno da su baš u tom trenutku oni imali stvarnu , bezuslovnu nameru i volju da sačine testament, ali da iz određenih izuzetnih razloga nisu mogli sačiniti pismeni testament.\nOvakvi, strožiji uslovi su zaista neophodni da bi se sprečile brojne zloupotrebe, pogotovu kad je reč o usmenom zavestanju, gde je na kraju krajeva sve prepušteno izjavama nekih trećih lica. Upravo je iz tih razloga i ograničeno njegovo važenje na 30 dana od dana prestanka prilika u kome je sačinjeno( neka neposredna opasnost po život, teska bolest..).\nU ovom slučaju primeniće se zakonsko nasleđivanje, oca ćete naslediti maćeha, brat i Vi po 1/3.


Program palićkog festivala - slika evropske kinematografije\nNovosti\t12.07.2017 14:01\nOvogodišnji Festival evropskog filma Palić, koji se održava od 15. do 21. jula, ponudiće oko 80 filmova u 11 selekcija\nOvogodišnji Festival evropskog filma Palić, koji se održava od 15. do 21. jula, ponudiće oko 80 filmova u 11 selekcija, a selektor Petar Mitrić kaže da oni čine jednu celinu i pružaju sliku evropske kinematografije.\n“Najviše se priča o glavnom program, jer ga čine filmovi koji obeležavaju evropsku kinematografiju ove godine, međutim i ostali programi, kao što su ''Paralele i sudari'' i ''Mladi duh Evrope'', otkrivaju nove autore i donose novu svežinu savremene kinematografije Evrope. Kroz sve te programe možemo da sastavimo sliku kinematografije danas u Evropi”, istakao je Mitrić u izjavi Tanjugu.\nSavremena kinematografija je, kako primećuje Mitrić, usmerena ka čoveku i njegovom mestu u savremenom životu.\n“Taj odnos čoveka ka stvarnosti i današnje stvarnosti ka čoveku, karakteriše savremeni evropski film”, istakao je on.\nMitrić kaže da viđenje čoveka u savremenom svetu zavisi od autora do autora, a ideja selektora bila je da ukažu na pogled iz Evrope na globalne probleme.\n“Danas se mladi autori sve više bave životom u udaljenim zemljama kao što je Kongo, ostrvo Rejnjon u Africi, Čile ili Kina. Taj neki avanturistički ili čudan duh, pogled na globalni svet, najviše karakteriše nove autore”, rekao je Mitrić.\nOn iz Takmicarskog programa preporučuje film otvaranja “O telu i duši” mađarske rediteljke Ildiko Enjedi, nagrađen u Berlinu Zlatnim medvedom za najbolji film.\nTu su i novi filmovi reditelja Andreja Zvjaginceva, Kornela Mundrucoa, Agnješke Holand, Mišela Haznavičiusa koji pripadaju redu vodećih autora evropske i svetske savremene kinematografije.\nMitrić je najavio da će na Paliću srpsku premijeru imati hrvatski film “Kratki izlet” Igora Bezinovića - “mali nepretenciozni film pun srca i duha”.\nU programu “Mladi duh Evrope” premijerno će biti predstavljen film Marka Grbe Singha “Zvezde Gaomeigua”, nagrađenog na festivalu “Visions du Reel” u Francuskoj za najbolji kratki film.\n“Ostvarujemo i lepu saradnju sa francuskim udruženjem za promociju i distribuciju nezavisnog filma ACID, uz čiju pomoć prikazujemo dva veoma sveža francuska filma ''Plavo nebo iznad mene'' i ''Pre kraja leta'', prikazana u Kanu ove godine”, kaže Mitrić.\nPored engleskog scenariste Kristofera Hamptona, ovogodišnjeg dobitnika nagrade “Aleksandar Lifka”, među gostima će biti i Kristi Puju, jedan od začetnika rumunskog novog talas u kinematografiji, koji će predsedavati žirijem, a prema Mitrićevim rečima, svaki film će imati po nekog predstavnika na Paliću.\nZbog finansijske situacije smanjen je broj filmova sa 106, koliko je prikazano prošle godine, na 80, izostaće program “Klasici na trgu” i Festivalske novine, a biće i manje gostiju.\nIpak Mitrić naglašava da zadržavaju kvalitet filmova što je najvažnije.


Kolašinu opet prijeti „bankrot stanje”? - Vijesti.me\nVUKSANOVIĆ PISALA ORAVU\nKolašinu opet prijeti „bankrot stanje”?\nBivša predsjednica Opštine Kolašin uputila otvoreno pismo Delegaciji EU, kako bi napravili pritisak da se izbjegne enormno zapošljavanje i blokada računa Edit\n2722 pregleda 4 komentar(a)\nŽeljka Vuksanović (Foto: Zoran Đurić)\nDragana Šćepanović 12. mart 2019, 09:02\nKolašinu ponovo prijeti vraćanje u “bankrot stanje”, napisala je u otvorenom pismu šefu Delegacije EU u Crnoj Gori Aivo Oravu bivša predsjednica Opštine Željka Vuksanović.\nOna od Delegacije očekuje, da u okviru svoje nadležnosti, u komunikaciji sa lokalnim i državnim vlastima insistira na poštovanju zakona, ugovora i ostalih obaveza koje je Opština preduzela planom sanacije lokalnih finansija i navodi da se Oravu obratila “u nedostatku drugih mogućnosti, kako bismo izvršili pritisak na nadležne organe da ne dozvole postupanje u partijskom interesu, već da im zaštita javnog interesa bude na prvom mjestu”.\n„Nacrtom budžeta za ovu godinu, na koji je, po kazivanju sekretara Sekretarijata za finansije, Ministarstvo finansija već dalo „zeleno svjetlo“, planira se da se iznos za zarade u organima lokalne uprave uveća za 50 odsto, u odnosu na prethodnu godinu. To znači da se planiraju nova zapošljavanja u lokalnoj administraciji. Takođe, planira se uvećanje većine ostalih troškova, što prijeti da Opštinu Kolašin vrati u „bankrot“ stanje u kojem se već nalazila“, napisala je Vuksanovićeva Oravu.\nOna podsjeća da je blokada glavnog računa budžeta trajala neprekidno od sredine 2010. godine do novembra 2015. godine. Do novembra 2014. godine, piše bivša predsjednica Opštine, „poslovanje Opštine obavljano je nelegalno, preko paralelnih računa koji su otvoreni za posebne projekte i bili su zaštićeni od blokade“. Prema njenim riječima, u tom periodu, Opština Kolašin bila je „zarobljena“ dugom od preko 10 miliona eura, što je iznosilo pet godišnjih budžeta i velikim brojem zaposlenih.\nVuksanovićeva podsjeća da se Opština, ugovorom sa Ministarstvom finansija, obavezala da neće povećavati broj zaposlenih u javnom sektoru osim uz posebno odobrenje tog ministarstva.\n„Budžetom za 2018. za zarade zaposlenih bilo je planirano 680.000, dok se Nacrtom predviđa povećanje na 964.000, što je za 284.000 eura više. Ako se ovom doda iznos od 21.000 planiranih za ugovore o djelu kroz koje se vrši skriveno zapošljavanje, kao i po 15.000 eura za zapošljavanje pripravnika i za „ostala lična primanja“ povećanje izdvajanja za zarade iznosi gotovo duplo više nego prethodne godine. Takođe, svi ostali troškovi značajno su uvećani, pa se od 1,3 miliona povećanja prihoda budžeta u odnosu na prethodnu godinu preko 850.000 eura planira za povećanje tekućih rashoda“, piše u otvorenom pismu šefu Delegacije EU\nIZVJEŠTAJ ZA POSLJEDNJU GODINU MANDATA SRETENA RADONJIĆA\nStoka ne zna za Vladine mjere, mora da se nahrani i napoji


Za Rome nejednaka pomoć\nGrupi od 31 građanina romske nacionalnosti, među kojima je 20 dece, izmeštenoj iz poplavljenih domova, nije pružena ista pomoć kao drugim evakuisanim licima. Kako je naveo Zaštitnik građana, oni su izmešteni iz svojih domova u neformalnim naseljima, a nisu im na isti način i u istom obimu obezbeđeni smeštaj i druge vrste pomoći i zaštite kao drugim licima koje su pogodile poplave.\n"Ovim građanima, uključujući i decu, nije pružena zdravstvena zaštita i briga, socijalna zaštita niti druge usluge i podrška koja je neophodna i koja je pružana drugim građanima u stanju posebne ranjivosti usled evakuacije iz poplavljenih domova", utvrdio je Zaštitnik građana.\nKako je utvrdio ombudsman, grupa je boravila u različitim prostorima javnih vlasti i organizacija, od kojih nijedan nije ispunjavao potrebne higijenske uslove, a u prihvatnom centru u Dobanovcima nije im dozvoljen smeštaj iz otvoreno diskriminatornih razloga.\n"...Time su prekršena prava ovih građana, posebno dece, na odgovarajući smeštaj, na zaštitu zdravlja, na neodložnu pomoć u situaciji ugroženosti i na jednako postupanje i jednaku zaštitu prava", navodi ombudsman. Takođe, kako je utvrdio Zaštitnik građana organi uključeni zbrinjavanje stanovništa posle poplave "međusobno tokom više dana poriču nadležnost za različite aspekte zbrinjavanja i upućuju jedni na druge".\n"Među njima nema saglasnosti o minimumu funkcionalne organizacije, odnosno podeli nadležnosti i usklađivanju rada", navodi se.\nPreporuke ombudsmana su da Centar za socijalni rad Beograda i Crveni krst bez odlaganja razjasne nadležnosti i preduzmu sve mere da ova grupa građana bude smeštena u uslovima koji nisu lošiji od uslova u kojima borave drugi građani evakuisani zbog poplava.\nTakođe, preporučeno je da se oni evidentiraju kao i svi drugi građani, kao i da se prema njima postupa kao i prema drugima, uključujući pružanje zdravstvenih usluga, obrazovanje za decu, socijalnu zaštitu, ishranu, odevanje i svaki drugi vid pomoći koji se pruža žrtvama elementarne nepogode.\nGrupa u kojoj je skoro polovina dece smeštena je trenutno na Novom Beogradu. U pitanju je prostor skloništa, koji nije pripremljen za prihvat ljudi i nema elementarne sanitarne i druge potrebne uslove, navodi se u dokumentu Zaštitnika građana.


Vesti online / Vesti / Zanimljivosti / Neverovatna naftna platforma od šibica\nNeverovatna naftna platforma od šibica\nDejvid Rejnords iz Sautemptona je proveo 15 godina gradeći od šibica reprodukciju jedne naftne platforme iz Severnog mora i napravio najveću maketu od šibica na svetu.\nDejvid Rejnords je čitavih 15 godina strpljivo gradio svoje remek delo\nZa kupovinu lepka i šibica potrebnih za izradu ove neobične konstrukcije potrošio je 5.000 funti (oko 5.500 evra), ali zbog toga ne žali pošto je ovih dana ušla u Ginisovu knjigu rekorda kao najveća maketa od šibica na svetu.\nDejvid Rejnords (51) kaže da je sve počelo kao običan hobi u dokolici, da bi polako postalo prava strast. On je izračunao da je tokom tih 15 godina proveo 32.000 sati radeći na izradi makete.\nPlatforma je visoka 3,6 metara i duga 6,4 metra. Zbog tolikih proporcija morao je da je podeli na 14 delova kako bi mogao da je drži u kući. Platforma je danas izložena kao eksponat jednog muzeja u Sautemptonu, a za nju su zainteresovani i neki muzeji iz SAD.\nRejnodsove supruga kaže da je veoma ponosna njega, ali da više očima ne može da vidi ni jednu šibicu.


Savez za Srbiju traži ocenu ustavnosti odluke o raspisivanju lokalnih izbora u tri opštine - Dijalog.net\nNaslovna Politika Savez za Srbiju traži ocenu ustavnosti odluke o raspisivanju lokalnih izbora u tri opštine\nPostavljeno 9. November 2018.\nBeograd, 9. novembar 2018. – Predstavnici Saveza za Srbiju su predali Ustavnom sudu predlog za ocenu ustavnosti i zakonitosti odluke o raspisivanju vanrednih lokalnih izbora u opštinama Kula, Kladovo i Doljevac, i zatražili od suda da do donošenje konačne odluke naredi obustavljanje svih predizbornih radnji u tim mestima.\n"Zahtevamo od Ustavnog suda da do donošenja konačne odluke donese naredbu o obustavljanju svih predizbornih radnji u opštinama Kula, Kladovo i Doljevac", kazao je Pilipović, dodavši da ne očekuje da će se Ustavni sud izjasniti o inicijativi Saveza za Srbiju pre održavanja izbora u te tri opštine.\nFunkcioner Demokratske stranke (DS) Goran Ćirić je kazao da je cilj te inicijative koju je podržalo 40 poslanika Skupštine Srbije iz redova stranaka koje čine Savez za Srbiju i drugih opozicionih partija, da zaštiti građane od nepotrebnih troškova organizovanja vanrednih lokalnih izbora.\n"Od 2012. godine u Srbiji se urušavaju institucije lokalne samouprave, a svaki izbori se pretvaraju u poligon za nasilje", kazao je Ćirić.\nOn je potvrdio da će Savez za Srbiju nastupiti na lokalnim izborima u Lučanima jer su, kako je rekao, "redovno" raspisani dok je iz tog opozicionog bloka ranije najavljeno da neće učestvovati na lokalnim izborima u Kuli, Kladovu i Doljevcu.\nOznakelokalna samoupravaSavez za SrbijuUstavni sud\nSledeće Pajtić: SNS je političko krilo “zemunskog klana”\nTop Tags konkurs Srbija i Evropska unija OCD mladi vladavina prava Civilno društvo lokalna samouprava mediji istraživanje Evropska unija ljudska prava Vlada Republike Srbije Društvo evropske integracije Evropska komisija


Ministar komunikacija i prometa Bosne i Hercegovine Vojin Mitrović sastao se tokom radne posjete Republici Srbiji sa direktorom Stalnog sekretarijata Prometne zajednice Matejom Zakonjšekom, sa kojim je razgovarao o regionalnom povezivanju i projektima prometne infrastrukture u BiH.\n“Ekonomska razmjena trebala bi biti jedan od osnovnih parametara u bilateralnoj saradnji, ali za međunarodni prijevoz prilike trebaju biti jednake za sve tako da kvalitet i pouzdanost prijevoza budu na prvom mjestu. Izazovi su, prije svega, završetak Koridora Vc kroz BiH, uklanjanje uskih grla duž obale rijeke Save, modernizacija aerodroma i obnova i izgradnja infrastrukture na indikativnoj TEN-T mreži”, rekao je ministar Mitrović.\nMitrović i Zakonjšek su naglasili jedinstvene/integrirane granične prijelaze kao konkretne korake kojima će se dodatno ojačati regionalna saradnja i koji će donijeti koristi za građane.\nPrometna zajednica aktivno podržava uspostavljanje jedinstvenih graničnih prijelaza kao najnapredniji primjer regionalne saradnje kojim će se skratiti vrijeme čekanja i olakšati putovanje.\n“Sastanak je bio prilika da se sagleda napredak u infrastrukturnim projektima na Koridoru Vc – granični prijelaz Svilaj, most u Gradišci i ulaganja u željeznice. Također smo predstavili naše planove za povećanje sigurnosti pružnih prijelaza u regionu. Bosna i Hercegovina, kao jedan od regionalnih partnera koja aktivno učestvuje u radu Prometne zajednice, na dobrom je putu da sa svojim susjedima ispregovara i potpiše bilateralne sporazume za uspostavljanje jedinstvenih kontrola”, rekao je Zakonjšek.\nTags\t#Vojin Mitrović


Sindikat GSP upozorava: Vozila su na ivici tehničke ispravnosti! - www.lobi-info.rs\nBojan K. 1. jula 2014., 09:54 4.5k Views\nSamostalni sindikat GSP upozorio je nadležne da isplate sva dugovanja javnom preduzeću jer su vozila na ivici tehničke ispravnosti, što je potencijalna pretnja za bezbednost putnika. GSP ne dobija novac za rezervne delove, kao ni za alate, navode u saopštenju.\nSamostalni sindikat GSP-a zatražio je od Skupštine grada Beograda da isplate dugovanja Javnom gradskom preduzeću jer je ono u katastrofalnom stanju, što ide na štetu i putnicima koji koriste prevoz.\nGSP nema novca, naplata je već mesecima oko 200 miliona dinara mesečno, a samo preduzeće je ranije naplaćivalo oko 650 miliona dinara.\n„Uopšte nas ne zanima koja stranka je na vlasti. Nama je grad osnivač i nama grad duguje novac za izvršenu uslugu, a umesto toga imamo demagogiju, spinovanje i zbunjivanje građana“, navedeno je u saopštenju.\nSindikat je upozorio da zbog nedostatka dovoljnog broja vozača, većina radi sa jednim slobodnim danom nedeljno a bezbednost putnika je ugrožena zbog neispravnosti vozila i nedostatka rezervnih delova.\nUkoliko se ne postigne dogovor sa nadležnima grada Beograda, Samostalni sindikat je najavio sastanak svih zaposlenik u preduzeću za 1. septembar, ispred Skupštine grada.\nPrethodna objava Održana tradicionalna „Višnjijada“ u Ovči\nSledeća objava Stiže novi zakon – Za volanom ni kap alkohola!\nStiže novi zakon – Za volanom ni kap alkohola!


DOKLE SE STIGLO SA UREĐENjEM KAMENIČKOG PARKA\nKao što verovatno znate u toku su radovi na uređenju Kameničkog parka, a posao vredan oko 70 miliona dinara trebalo bi da bude gotov do septembra. U pitanju su radovi na uređenju pešačko-biciklističkih staza, postavljanju dečijeg igrališta, česme, klupa, stolova i solarne rasvete, sa ciljem da najveći novosadski park bude privlačan tokom cele godine, a ne samo za 1. maj. Kamenički park će imati pešačke staze od silaska sa Mosta slobode prema malom betonskom mostu, pored jezerceta i uz stari asfaltni put. Ove staze će biti betonske kako bi zadovoljile potrebe i biciklista i pešaka, dok će ostale staze i dalje biti zemljane. Klupe, stolovi i sprave za vežbanje u parku biće potpuno promenjeni , a dečije igralište na gornjoj stazi biće izgrađeno od prirodnih materijala. PArk će biti osvetljen novima svetiljkama. Očekuje se da radovi budu gotovi do septembra.


Kolumne & novosti: ZORAN KESIĆ i ekipa Njuz.neta - Život prođe, a dve ključne nedelje nikad\nZORAN KESIĆ i ekipa Njuz.neta - Život prođe, a dve ključne nedelje nikad\nZoran Kesić i ekipa Njuz.net-a, kolumna za nedeljnik ''NIN'', 9.4.2020.\nFunkcioneri bi, dok traje vanredno stanje, mogli bar da se edukuju. Nebojša Stefanović bi sa ocem Brankom mogao da odgleda nekoliko dokumentaraca o sukobu interesa, samo da budu na bezbednoj udaljenosti od najmanje dva metra i bar 100 kilometara od nekog uzbunjavača i novinara\nVeć skoro mesec dana od nadležnih, političara ili doktora svejedno, povremeno čujemo jednu rečenicu. Dve naredne nedelje su ključne. Izgleda da su te dve nedelje, osim što su ključne, takođe i klizne, pa nikako da se dese i prođu.\nA gde pa i žurimo? Pa neće svet propasti ako malo duže budemo kod kuće, par meseci, godina, decenija... Jeste da taj svet već najavljuje lagano ukidanje uvedenih mera i vraćanje života u normalu, ali zašto bismo mi uvek morali da pratimo sve trendove sa Zapada? Može Srbija, kao i mnogi njeni građani ovih dana, da se posveti sticanju novih znanja i veština, da radi na sebi i da, kada jednom izađe iz karantina, bude mnogo bolja nego što je bila.\nSvi funkcioneri bi mogli da se edukuju u narednim mesecima i da, kad se jednom vratimo u normalu, primene sva ta nova znanja.\nTako bi, na primer, Nebojša Stefanović zajedno sa ocem mogao da odgleda nekoliko dokumentaraca o sukobu interesa, samo bi morali da vode računa da budu na bezbednoj udaljenosti od najmanje dva metra i barem 100 kilometara od nekog uzbunjavača ili novinara.\nMinistar zdravlja Zlatibor Lončar mogao bi da se edukuje o vakcinama. Najpre bi trebalo na internetu da potraži neko uputstvo o tome kako se prave vakcine za virus korona, a kada u tome ne uspe – jer i neuspeh je metoda učenja – onda bi mogao da pogleda nekoliko vlogova na temu „Kako biti odgovoran političar“ ili „Kako se držati činjenica u javnim nastupima“.\nDoktor Branimir Nestorović bi mogao da upiše veb-školu stendapa i da usavrši svoje nastupe. Već do kraja karantina bi mogao da ima novi zanat u rukama, a u ovim nesigurnim vremenima nema ničeg dragocenijeg od zanata, nikada se ne zna kada može da zatreba. Hleba i toalet papira ne ište, što bi se reklo.\nMinistar odbrane Aleksandar Vulin trebalo bi da prouči ustrojstvo institucije Vojske Srbije, ali kakav je, verovatno bi završio na nekom modnom blogu koji se bavi uniformama svetskih vojski ili bi došao do jutjub-videa na kojem se deset sati ukrug ponavlja pucanje iz haubice.\nMinistar inostranih poslova Ivica Dačić mogao bi baš dosta da radi na sebi, ne zato što je baza dosta nisko, nemoj da ste zli, već zato što je u pitanju višestrana ličnost. Naime, već više puta je pokazao da ne zna dosta toga iz raznih oblasti, prvenstveno iz jezika i muzike. Stoga bi mogao da gleda onlajn lekcije kako iz engleskog, tako i iz pevanja. A još ako nauči i drugu pesmu, nebo će biti granica.\nZamenik gradonačelnika Beograda Goran Vesić vreme bi trebalo da iskoristi na urbanističkim i arhitektonskim forumima, gde bi mogao zaista štošta da nauči o funkcionisanju urbanih sredina, a ni obnavljanje osnova logike ne bi škodilo, s obzirom na to da se logika dosta koristi u procesu donošenja odluka, a donošenje odluka je prilično bitno u njegovom poslu.\nPredsednik Srbije Aleksandar Vučić bi, ukoliko dođe do ovog produženog karantina, verovatno tražio neke blogove i jutjub-videe na temu političkog marketinga u vanrednom stanju, a kada bi shvatio da takvih videa nema, duboko bi uzdahnuo, obrisao maramicom oznojeno čelo i rekao: „Gospode, pa zar stvarno i ovo moram ja da uradim?“


Rojters: EU više ne može da garantuje sigurno članstvo balkanskim državama | Restart Magazin\nEvropska unija u strahu od političke reakcije u državama članicama, ne može više da garantuje sigurno članstvo u budućnosti za šest balkanskih država, kojima je svojevremeno to obećano, prenosi Rojters reči četiri diplomate i tekst internog dokumenta.\nKako piše Rojters, ćorsokak oko deklaracije za Samit EU i balkanskih lidera 6. oktobra je „najniža tačka“ strategije EU da pridruži Srbiju, Bosnu i Hercegovinu, Crnu Goru, Albaniju, Severnu Makedoniju i Kosovo evropskom bloku. Dodaju da se to podudarilo sa aktuelnim tenzijama između Beograda i Prištine.\nBrisel je na samitu planirao da obnovi obećanje dato prije 18 godina o „nedvosmislenoj podršci evropskoj perspektivi Zapadnog Balkana“, navodi se u nacrtu deklaracije u koju je Rojters imao uvid 11. septembra. Taj plan je propao nakon najmanje dvije runde razgovora koje su se završile bez dogovora, prenosi N1.\nDržave članice ne žele jasno da se odrede, ali bogatije države, poput Danske, Francuske i Holandije, se plaše da se ne ponovi greška „brzog ulaska u Uniju“ kao što se to desilo sa Bugarskom i Rumunijom 2007, kao i neuspješna migracija radnika iz istočne Evrope u Veliku Britaniju, koja je mnoge Britance okrenula protiv EU.\n„Ponašaju se loše, kako bi privukli pažnju EU“\n„Moraju da se ponašaju loše kako bi privukli pažnju. Na Balkanu je došlo do pogoršanja situacije jer su u centrima EU izgubili interesovanje za njih“, rekao je neimenovani briselski diplomata zadužen za politiku oko Balkana.\nBeograd i Priština se, sa druge strane, osjećaju iznevjereno od strane SAD, nakon što ih je prije godinu dana u Belu kuću pozvao tadašnji predsjednik Tramp i naveo da potpišu sporazum o ekonomskoj normalizaciji, koji je potom propao. Takođe, EU nije održala obećanje o bezviznom režimu za građane Kosova.\n„Dokle god postoje države članice koje veruju da ne treba dalje širiti EU, do tada nećemo ništa postići“, smatra Džon O’Brenan, ekspert za evrointegracije sa univerziteta Mejnut u Irskoj.\n← Da li je Olaf Šolc, „prirodni” naslednik Angele Merkel\nEU će izdvojiti 5,4 milijarde evra za pomoć od posledica Bregzita →\nBajden se sastaje s Putinom iza ledja Evropi\nEU i Kanada partneri u rešavanju posledica koronavirusa


“ Zbog pandemije koronavirusa na globalnom nivou žao nam je što moramo da saopštimo da nam to ne ostavlja izbora osim da suspendujemo i ovaj deo takmičenja. Odluku smo doneli u bliskoj saradnji sa svim članovima i rukovodećim telima u tenisu. Zdravlje i bezbednost ostaju naš top prioritet u periodu kada se borimo sa izazovima u ovim neviđenim okolnostima. Daćemo sve od sebe sa se takmičenje nastavi najranije što bude moguće, ukoliko je, naravno, bezbedno“, rekao je direktor ATP Tura Andrea Gaudenci.\n„Ovo je odluka koju WTA i njeni članovi nisu lako doneli, ali ipak istajemo dosledni u tome da zaštitimo zdravlje načih igrača, osoblja i navijača. Dok delimo razočaranje zbog daljeg odlaganja sezone, naš prioritet ostaje da podržavamo jedni druge u ovim nezapamćenim trenucima i da radimo zajedni kako bismo se kasnije vratili takmičenju“, poručio je Sajmon.


U Beogradu je 27. februara u hotelu Radisson Blu Old Mill održan promotivni skup u organizaciji Nemačko-srpskog privrednog udruženja, kao poziv organizacijama civilnog društva da učestvuju na festival civilnog društva, koji će se održati za vikend od 16. do 17. maja 2015. godine, od 10.00 do 20.00h časova u hotelu Radisson Blu Old Mill u Beogradu.\nSERBIAN VISIONS je zamišljen kao multikongres na kome će učestvovati do 60 nevladinih organizacija kao suorganizatori, mesto koje spaja sve one koji se angažuju za bolju budućnost i jedinstvena platforma za razmenu ideja i predloga.\nSvaki suorganizator će bez nadoknade dobiti salu za manifestacije, u taktu od po dva sata za svakoga tokom vikenda u kome se multikongres bude organizovao. Suorganizatori mogu da koriste prostor hotela Radisson Blu Old Mill da se predstave širokoj publici kroz predavanje, prezentaciju, diskusiju, filmsku projekciju ili u bilo kojoj željenoj formi.\nJedini uslov: Potrebno je da elektronsku pozivnicu za ovu manifestaciju pošalju svim svojim članovima i simpatizerima!\nOsim predstavnika civilnog sektora, ovom jedinstvenom događaju će prisustvovati i predstavnici privrede, članovi Nemačko-srpskog privrednog udruženja i drugi zainteresovani privrednici koji žele da se na ovakav način predstave široj publici.


Istraživanje stavova građana | Održiva poljoprivreda za održivi Balkan\nVI STE OVDE: Naslovna Podrška civilnom društvu Istraživanje OCD Istraživanje stavova građana\nIstraživanje stavova građana o organizacijama civilnog društva i održivoj poljoprivredi na Zapadnom Balkanu\nOrganizacije civilnog društva imaju veoma važnu ulogu u procesu evropskih integracija kome su posvećene sve države Zapadnog Balkana. One istražuju i prate stanje, doprinose razvoju i unapređenju politika i propisa, odnosno njihovoj primeni, edukuju i motivišu građane da se samoorganizuju i sarađuju u zajedničkom interesu, te ostvare konstruktivan i strukturisan dijalog sa javnim institucijama.\nU junu 2016. godine, sprovedeno je Istraživanje stavova građana o organizacijama civilnog društva i održivoj poljoprivredi u Srbiji, Crnoj Gori, Severnoj Makedoniji, Albaniji i na Kosovu sa ciljem saznanja šta građani misle o organizacijama civilnog društva u zemljama Zapadnog Balkana, da li imaju poverenja u njih, šta znaju o održivoj poljoprivredi i koja je po njima uloga organizacija u promovisanju održive poljoprivrede. Istraživanje je rađeno na bazi telefonskog intervjua sa 820 ispitanika po zemlji, starosti preko 18 godina.\n1. Podrška organizacijama civilnog društva je umerena.\nIstraživanje je pokazalo da organizacije civilnog društva koje rade u oblasti održive poljoprivrede, najveću podršku uživaju u Crnoj Gori, što se ogleda u procentu poželjnih odgovora na gotovo sva pitanja postavljena u okviru istraživanja. Većina ispitanika u svih pet zemalja Zapadnog Balkana zna šta su organizacije civilnog društva ali samo oko 1/3 lično poznaje nekoga ko je aktivan u ovakvoj organizaciji. Otprilike polovina građana podržava, dok polovina ne podržava organizacije civilnog društva.\n2. Podeljeno je mišljenje građana u vezi sa finansijskom podrškom organizacijama civilnog društva.\nViše od polovine građana u Crnoj Gori, Srbiji i na Kosovu smatra da država treba da smanji visinu poreza koji plaćaju organizacije civilnog društva koje se bave promocijom održive poljoprivrede. Međutim, otprilike je jednak broj građana koji su rekli da bi finansijski podržali rad neke organizacije i onih koji to ne bi uradili.\n3. Građani imaju malo poverenja u korisnost i uticaj organizacija civilnog društva na razvoj održive poljoprivrede.\nUpitani da li smatraju da je rad organizacija civilnog društva u oblasti održive poljoprivrede koristan, većina ispitanika smatra da je uglavnom koristan, odnosno da nije niti koristan niti štetan. Uticaj organizacija na rešavanje ključnih problema u oblasti održive poljoprivrede je prema mišljenju većine građana mali.\n4. Građani nedovoljno poznaju ulogu organizacija civilnog društva.\nIspitanici su kao glavnu ulogu organizacija u promociji održive poljoprivrede naveli: istraživanje i identifikaciju glavnih problema, promociju međunarodne saradnje i razmene iskustava i edukaciju poljoprivrednih proizvođača, međutim, ređe birani odgovori uključili su sprovođenje javnih kampanja i podršku Ministarstvima poljoprivrede u strateškom planiranju i izradi politika.\n5. Građani nedovoljno poznaju šta je održiva poljoprivreda.\nOna se najčešće poistovećuje sa: poljoprivrednom proizvodnjom koja je ekološki bezbedna, poljoprivrednom proizvodnjom koja omogućava opstanak i profit malim i srednjim proizvođačima, poljoprivrednom proizvodnjom koja poštuje propise u oblasti bezbednosti hrane, odnosno masovnom proizvodnjom jeftine hrane koja je zbog toga dostupnija ekonomski ranjivim kategorijama potrošača. Održiva poljoprivreda se manje poistovećuje sa gajenjem i očuvanjem lokalnih populacija i sorti poljoprivrednih kultura, a dobrobit životinja kao aspekat održive poljoprivrede je posebno prepoznat u Srbiji (6,3%) dok je u drugim zemljama manje od 3% građana odabralo ovaj odgovor.


Foto: Nedžad Uglješa/Arhiva | Vlada FBiH donijela odluku o uvezivanju radnog staža za rudare\nSrna 26.07.2021 17:41\nSARAJEVO - Vlada Federacije BiH (FBiH) danas je donijela odluku o uplati zaostalih neuplaćenih obaveza za penzijsko i invalidsko osiguranje za uvezivanje staža za zaposlene u rudnicima uglja u Koncernu "Elektroprivrede BiH".\nOvom odlukom odobrava se rudnicima "Kreka" Tuzla, "Kakanj", "Breza", "Zenica" i "Abid Lolić" Travnik - Bila uvezivanje radnog staža za 140 radnika koji su stekli uslove za penzionisanje zaključno sa 31. majem ove godine u ukupnom iznosu od 6.492.421 KM.\nIstom odlukom odobren je iznos od 2.980.633 KM za uvezivanje staža za 87 radnika rudnika "Kreka" i "Zenica" kojima su uplaćena sredstva po sudskim presudama, a nisu stekli uslove za penzionisanje, saopšteno je iz Vlade FBiH.\nRudniku uglja "Kreka" odobrava se uvezivanje radnog staža za tri radnika u ukupnom iznosu od 63.294 KM, kao i uvezivanje radnog staža za uplaćena sredstva po sudskim presudama za 29 radnika koji nisu stekli uslove za penzionisanje u ukupnom iznosu od 705.202 KM.\nZa 61 radnika Rudnika mrkog uglja (RMU) "Zenica" odobrava se uvezivanje radnog staža u ukupnom iznosu od 3.404.857 KM, kao i uvezivanje radnog staža za uplaćena sredstva po sudskim presudama za 58 radnika koji nisu stekli uslove za penzionisanje u ukupnom iznosu od 2.275.431 KM.\nRudniku mrkog uglja (RMU) "Kakanj" odobrava se uvezivanje radnog staža za 25 radnika u ukupnom iznosu od 786.405 KM, za RMU "Breza" za 34 radnika iznos od 1.277.137 KM, a za RMU "Abid Lolić" za 17 radnika iznos od 960.725 KM.\nZa realizaciju ove odluke zaduženi su "Elektroprivreda BiH", zavisna društva - rudnici uglja u Koncernu "Elektroprivrede BiH", Federalni zavod za penzijsko i invalidsko osiguranje, te Poreska uprava FBiH.\nVlada Federacija Bosne i Hercegovine Rudari Staž


Dodik: Firma koju odredi Vlada Srbije kupuje polovinu bijeljinskog Orla\n► Dodik: Firma koju odredi Vlada Srbije kupuje polovinu bijeljinskog Orla\nPredsednik Republike Srpske Milorad Dodik je izjavio da je danas dogovoreno da firma koju odredi Vlada Srbije dobije 50 odsto vlasništva kompanije u Bijeljini "Orao", za proizvodnju i remont, i ocenio da je to pokušaj da se obezbedi sigurnost posla.\nDodik i ministar odbrane Srbije Aleksandar Vulin su danas posetili kompaniju "Orao", saopštilo je u Begradu Ministarstvo odbrane Srbije.\nVulin je ocenio da je to preduzeće strateški važno za razvoj vazduhoplovstva u Srbiji.\n"Upravo zbog toga i ove godine smo u poslove s 'Orlom' uložili nešto više od tri miliona evra i kompanija može da računa u narednih pet godina da obim saradnje neće padati ispod toga. Za nas je 'Orao' veoma bitan, baš kao što je i Republika Srpska beskrajno bitna za Srbiju", rekao je Vulin.\nDodik je ocenio da je Srbija najvažnija zemlja za regionalnu stabilnost i da je na čelu sa Aleksandrom Vučićem rekla da je "spremna da brani svoju slobodu svog naroda u celini".\n"Mi smo pročitali da to znači i našeg prostora. Zato možemo zajedno da ulazimo u vlasničke i poslovne odnose. Tu najveći doprinos daje ministar odbrane Aleksandar Vulin i nadam se da ćemo brzo rešiti sve po tom pitanju", rekao je Dodik.\nDirektor "Orla" Milan Prica je rekao da je "cilj današnje posete bilo proširenje saradnje i ulaganje u fabriku", i da je yadovoljan ishodom.\nKompanija "Orao" A.D. za remont i proizvodnju u Bijeljini bavi se delatnošću u okviru vazduhoplovstva. Osim važnog partnerstva s Republikom Srbijom, "Orao" između ostalog izvozi motore na indijsko, englesko i italijansko tržište.\nPećanin: Dodik počinio političko samoubistvo pred SB UN\nAdvokat iz Sarajeva i nekadašnji novinar Senad Pećanin izjavio je danas da je srpski član Predsedništva Bosne i Hercegovine (BiH) Milorad Dodik skandaloznim nastupom pred Savetom bezbednosti...\nDodik: Najveća vrednost Dejtonskog sporazuma to što u BiH nema sukoba\nPredsedavajući Predsedništva BiH Milorad Dodik izjavio je danas da je parafiranje Dejtonskog sporazuma na današnji dan 1995. godine istorijski datum za ceo svet, jer je na osnovu dogovora o...


Odakle teroristima oružje i municija sa Balkana?\n720p | 212,1MB\n1080p | 409,3MB\nTeroristički napadi su za svet poslednjih godina postali svakodnevica. Oni koji su izvedeni u Evropi pokazuju da teroristi sve češće koriste automatske puške. Međutim, kao sporedna prođe vest da su ili puške, ili municija, sa Balkana.\nNiko, ni zvanični istražni organi ni organizacije koje se u Srbiji bave bezbednošću, ne mogu ili ne žele da odgovore na pitanja odakle toliko oružje i kako ono dospeva u ruke terorista.\nIstraga u vezi sa napadima prošlog novembra u Parizu gde je pronađeno oružje sa Balkana, još traje i detalji su pod oznakom tajnosti.\nPrvi savetnik ambasade Francuske Deni Devino kaže za "Insajder bez organičenja", zajednički projekat produkcije Insajder i Radija Slobodna Evropa da se oružje proizvedeno u bivšoj Jugoslaviji već pronalazilo u rukama raznih bandi u Zapadnoj Evropi, i da su teroristi iskoristili već postojeće kanale šverca.\n“Imamo posla sa nekom vrstom paukove mreže tih krijumčara, koji koriste situaciju da mogu da prodaju za deset puta veću količinu novca oružje koje je stiglo sa Balkana ili iz centralne Evrope”, objašnjava Devino.\nAutomatske puške, kakve koriste teroristi, na crnom tržištu balkanskih zemlja koštaju od 150 do 200 evra dok se u Zapadnoj Evropi prodaju za deset puta više novca. Njihova cena dostiže i 3000 evra. Iza šverca ne stoje samo organizovane kriminalne grupe, kaže prvi savetnik francuske ambasade.\n"Imate i ono što se zove krijumčarenje po sistemu mrava. Jedno lice dođe i nabavi oružje i proda ga", kaže Devino.\nUpitan kako te osobe kontaktiraju kriminalne grupe i kakvu tu ulogu imaju takozvane veze sa Balkana, Devino odgovara da ne poseduje te informacije\n"Kada bismo ja i moje vlasti znali sve te detalje mislim da bismo imali mnogo lakšu borbu", ističe Devino.\nNe postoje ni precizni podaci o tome koliko komada oružja se nalazi u posedu građana Balkana iako ni u jednoj zemlji automatke puške kakve koriste terororisti prema zakonu ne mogu biti u legalnom posedu. Prema istraživanju iz 2014. procenjeno je da u posedu građana Balkana ima između 3,2 i čak 6,2 miliona komada oružja u nelegalnom posedu.\nNakon napada u Parizu pronađene su puške proizvedene u fabrici Zastava oružje tokom 80-tih godina u vreme bivše Jugoslavije. Direktor Zastava oružja Milojko Brzaković objašnjava da su po broju odmah mogli da odgovore gde su puške proizvedene i kome su otpremljene. On tvrdi da nijedna puška nije bila u posedu vojske ili policije Srbije.\n“Sve te puške su do 1988. isporučene u skadište Novo mesto u Sloveniji, Prečko kod Zagreba u Hrvatskoj, Golubić kod Knina, Visoko u Sarajevu, i Vojnoj pošti u Skoplju. I kakva je sad tu odgovornost fabrike 'Zastave' i Srbije? Nijedna od nađenih pušaka nije bila u jedinicama vojske i policije Srbije”, naglašava Brzaković.\nPolicije Srbije i Francuske već godinama sprovode akcije presecanja lanaca trgovine oružjem koje pokazuju da oružje sa Balkana i dalje nalazi put ka kriminalcima ili teroristima u Zapadnoj Evropi. Kazne koje su izrečene švercerima su na granici minimuma, od 10 meseci do tri godine zatvora.


Gostujući u emisiji „Sporazum“ direktor portala Demokratija Ardijan Arifaj kazao je da је nedavna zajednička poseta Miroslava Lajčaka i Metjua Palmera Prištini i Beogradu pokazatelj da postoji pritisak da se dijalog nastavi, ali i da se javnosti pokaže da SAD i EU sarađuju po pitanju dijaloga. Međutim prema njegovom mišljenju izostala je, vizija i ideja kako taj proces treba da se odvija i završi.\n„Ni u prethodno vreme, ni u današnje, a ni u dogledno buduće vreme garnitura na vlasti, bez obzira kojoj opciji u Beogradu ona pripadala, prosto politički ne može da preživi priznavanje Kosova. Moje mišljenje i moja očekivanja su takva da se to formalno neće desiti i mi sve vreme pričamo o kompromisu, međutim, kompromis se vrlo često predstavlja kao najbezbolnija varijanta za Srbiju po kojoj će ona priznati Kosovo. Dakle verujem da se slažemo da to nije definicija kompromisa“, kazao je Avramović.


Kina želi da uloži 10.000 milijardi evra\nKina želi da uloži 10.000 milijardi evra\nKina planira da u narednom periodu u zemlje centralne i istočne Evrope investira 10.000 milijardi evra, a dogovoreno je da Beograd bude centar za sve projekte koji će Kinezi realizovati u oblasti infrastrukture u regionu, izjavio je Tanjugu ministar prirodnih resursa rudarstva i prostornog planiranaj Milan Bačević.\nKina je, na osnovu već predloženih projekata, spremna da na Balkanu investira 100 milijardi evra, a u perspektivi žele da ulože čak 10 hiljada milijardi, jer se očekuje prijavljivanje mnogih velikih razvojnih projekata, precizirao je Bačević.\n„Da, dobro sam vam rekao, Kina planira da investira 10 hiljada milijardi“, rekao ministar Bačević Tanjugu.\nTo što je Beograd određen da bude centar za sve projekte koji se tiču infrastrukture, a koje Kinezi planiraju da realizuju u 16 zemlja centralne i istočne Evrope, sjajna je vest za naše građane i za sve dobronamerne ljude, istakao je Bačević.\nOn je precizirao da će se u Beogradu dogovarati svi infrastrukturni projekti, koji će se realizovati u regionu, kao kineske investicije, bilo kroz strateška partnerstva, koncesije ili na bilo koji drugi način.\n„To je zaista sjajan uspeh i nešto na šta Srbija dugi niz godina može da računa“, poručio je Bačević, istakavši da je sve to direktan rezultat strateškog partnerstva koji je Srbija potpisala sa Kinom.\nOn očekuje da će se Vlada Srbije vrlo brzo odrediti o tome da Beograd postane centar za sve kineke infrastrukturne projekte u regionu, podsetivši da se o tome razgovaralo i da je ta ponuda prihvaćena, kao gest dobre volje kineske strane, na samitu u Bukureštu 14. decembra, kada su se zvaničnici 16 zemalja centralne i istočne Evrope sastali sa kineskim premijerom i razgovarali o ekonomskim projektima.\nBačević je naglasio da je pođednako lepa vest i to što će Rusija u naredne dve do tri godine, u srpski energetski sektor, saobraćajne i železničke komunikacije, poboljšanje proizvodnje u NIS-u i u ostale projekte, uložiti oko pet milijardi evra.\n„Srbija ima moćne i važne prijatelje u svetu, koji žele da investiraju u Srbiji i koji u velikoj meri mogu da poboljšaju ekonomsku sliku u Srbiji i da podignu životni standard našim građanima,“ poručio je Bačević.\nOn je podsetio da su kompanije iz Kine već prisutne u Srbiji i da su sa njima ugovoreni zajednički poslovi vredni oko tri milijarde evra, na mostovima, autoputevima, prugama, termoelektranama, kao i da je u Bukureštu dogovorena modernizacija pruge Beograd-Budimpešta.\n„Kinezi imaju sjajna iskustva u poslovima koji se tiču brzih pruga, a proizveli su i najbrži voz na svetu, brži čak i od japanskog voza, koji razvija brzinu od više od 400 kilometara na sat“, dodao je Bačević.\nOn je naglasio da prisustvo Kine u Srbiji i u srpskoj privredi može da bude samo od koristi. Bačević je podsetio da je najveća državna kineska kompanija „Čajna gezuba korporejšn“ učestvovala u izradi studije za Kanal Morava-Dunav-Vardar koji je, kako je rekao, još veći projekat od Južnog toka.\nMinistar Bačević je posebno ukazao na značaj realizacija velikih projekata, jer su oni najbrži i najefikasniji način za izlazak zemlje iz ekonomske krize.\n„One zemlje koje imaju višak novca i budžetski suficit, kao što su Kina i Rusija i neke zapadnoevropske zemlje, mogu se dobrim projektima privući da prepoznaju svoje interese i taj novac plasiraju tamo gde je to najozbiljnije i najizvesnije, a to su samo dobri projekti“ naglasio je Bačević.


Najvažnije je da se u Novom Pazaru, kao gradu sa velikim brojem mladih, stvore uslovi za otvaranje novih radnih mesta, saglasili su se učesnici Predizborne debate Istinomera, koja je održana 17. aprila u Novom Pazaru. Učesnici su bili Edin Đerlek iz Bošnjačke demokratske zajednice Sandžaka, Muamer Bačevac iz koalicije “Za evropski Novi Pazar”, Enis Imamović iz Stranke demokratske akcije Sandžaka i Rešad Hodžić, predstavnik Novog pokreta.\nDebata Istinomera u Novom Pazaru / Foto: Istinomer\nMuamer Bačevac iz vladajuće Sandžačke demokratske partije, koji je kandidat koalicije “Za evropski Novi Pazar”, naglasio je da u Novom Pazaru stopa nezaposlenosti “jeste velika”, ali da su oni kao vlast učinili “mnogo toga na stabilizovanju situacije”.\n“Situacija nije sjajna, ali je mnogo bolja od one koju smo nasledili. Zatekli smo praznu opštinu, uspeli smo da stabilizujemo budžet, uradimo mnogo na infrastrukturi grada. Imali smo oko 16,5 miliona ulaganja samo tokom prošle godine, rekonstruisali smo 335 ulica u poslednjih sedam godina… U toku prošle godine zaposlili smo 700 ljudi. I dalje ćemo biti barijera nacionalizmu, ekstremizmu, stojimo iza svojih obećanja”, kazao je Bačevac.\nStatistika kaže da u Novom Pazaru radi tek svaki četvrti čovek, napomenuo je Enis Imamović iz Stranke demokratske akcije Sandžaka.\n“Računi svih javnih preduzeća su u blokadi, kao i računi svih osnovnih i srednjih škola u gradu, đaci od svog džeparca kupuju krede i sunđere. Ako dođemo na vlast uvešćemo red u trošenje budžeta i javnih finansija, smanjićemo administraciju, ispravićemo greške učinjene prema radnicima javnih preduzeća, trudićemo se da uštedimo gde god budemo mogli, nastojaćemo da poboljšamo poljoprivredu… Sadašnja vlast koristi svega 30 odsto poljoprivrednog zemljišta, a potencijal je da u ovoj grani može da radi 72.000 ljudi”, kazao je Imamović.\nU gradu se za veliki novac organizuju razni koncerti, a ovde su potrebne narodne kuhinje, rekao je Rešad Hodžić, predstavnik Novog pokreta.\n“Bio sam deo vlasti u Novom Pazaru, ali sam je napustio nezadovoljan načinima privatizacije preduzeća. Ono protiv čega sam se borio celog života, vraća se polako na scenu. Svi su prepuni obećanja, ali ja mogu da obećam samo jedno – odgovornost”, naglasio je Hodžić, dodajući da nakon izbora njegov pokret sigurno neće praviti koaliciju sa Sandžačko demokratskom partijom.\nEdin Đerlek iz Bošnjačke demokratske zajednice Sandžaka rekao je da je najvažnije stvoriti ambijent za privlačenje investicija, kao i izgraditi infrastrukturu koja, kako je naglasio, trenutno ne postoji u Novom Pazaru.\n“Ako postoji korupcija u sistemu, koji će vam investitor doći u grad? Gospodin Zukolić ima dobre kontakte sa arapskim svetom i sa dijasporom, pa uz stvaranje povoljnog ambijenta investicije će doći. Najvažnije je da sprečimo masovno iseljavanje iz Novog Pazara, da smanjimo siromaštvo. Želimo mirne sandžačke gradove, u kojima će se mladi osećati sigurno, borićemo se da se porodicama sa troje i više dece materijalno pomogne. Neophodno je otvoriti nova radna mesta, a zalagaćemo se i za izgradnju auto-puta od Sarajeva do Novog Pazara”, istakao je Đerlek.\nSvi učesnici debate dali su podršku Biračkom proglasu Istinomera i svojim potpisom saglasili su se sa tekstom proglasa. Ovo je bila peta debata Istinomera posvećena republičkim, pokrajinskim i lokalnim izborima u Srbiji.


Obnova „Mejdana“ je od interesa za cijelu BiH – SodaLIVE.ba | Lukavački info portal\n„Za ovu namjenu imamo 705 000 KM, kao podrška sportu na području TK. U okviru tog programa imamo podršku javnim preduzećima, javnim ustanovama koji u svojem vlasništvu imaju sportske dvorane i kroz taj program ćemo pomoći i „Mejdanu“ i svim ostalim sportskim dvoranama na području TK. Ta namjenska sredstva su za trenažne procese koji se odvijaju u sportskim dvoranama širom kantona. JP SKPC „Mejdan“ je prošlih godina „povlačio“\notprilike od 20-25000 KM na ime trenažnih procesa onih ekipa koje obavljaju\nsvoje trenažne procese u „Mejdanu“. Samim tim očekujemo da u ovih nekoliko\nnarednih mjeseci doznačimo Mejdanu oko 100 000 KM“, istaknuo je ministar\nBudući da je tuzlanski sportski centar mjesto gdje se dešavaju manifestacije i sportske aktivnosti koje su od interesa i značaja za Bosnu i Hercegovinu ministar Mićanović pozvao je i više nivoe vlasti da se odazovu i finansijski pomognu obnovu „Mejdana“ kao interesa cijele BiH.


Radio TV Stara Pazova - Više kulturnih dešavanja u februaru Staroj Pazovi\nViše kulturnih dešavanja u februaru Staroj Pazovi\nCentar za kulturu Stara Pazova, u skladu sa epidemiološkom situacijom i merama prevencije protiv korone, nastavlja sa organizacijom kulturnih sadržaja i u mesecu pred nama.\nFilmske projekcije, izložba, koncert klasične muzike i popularna pozorišna predstava deo su programa koje Centar za kulturu Stara Pazova najavljuje za mesec februar.\nFilmovi će ponovo biti na repertoaru u Pozorišnoj sali ponedeljkom i utorkom od 17 odnosno 19 časova.\nU Galeriji „Mira Brtka“, u čijem prostoru umetnici izlažu i tokom korone, već u ponedeljak biće predstavljena postavka kolaža Zorice Mikić.\nPrva pozorišna predstava ove godine planirana je za 19. februar „Jao meni“ sa Srđanom Ivanovićem i Minom Lazarević. Za ljubitelje klasične muzike CZK priprema koncert Ljubinka Lazića u Pozorišnoj Sali, a pazovačku premijeru domaćeg filma "Jedini izlaz" sa Anđelkom Prpić publika može pogledati krajem februara.\nNajavljeni kulturni programi za sada biće realizovani samo u Staroj Pazovi, uz poštovanje svih propisanih mera prevencije.


Tema: Nivo korupcije u Rusiji najviši u poslednjih osam godina\nNivo korupcije u Rusiji je trenutno najviši u poslednjih osam godina, saopštila je danas organizacija "Transparensi internešenel", što bi moglo da uznemiri investitore, samo nedelju dana nakon što je ruska berza imala najveći pad u proteklih deset godina.\nU godišnjem izveštaju te međunarodne organizacije za borbu protiv korupcije, sa sedištem u Berlinu, Rusija je zauzela 147. mesto zajedno sa Bangladešom, Kenijom i Sirijim, što predstavlja veliki izazov za predsednika Dmitrija Medvedeva, koji je upravo borbu protiv korupcije proglasio svojim prioritetom, preneo je Rojters. Nastavak teksta ▼\n"Svi podaci zajedno pokazuju da je situacija oko korupcije u Rusiji poprimila zastrašujuće razmere. Taj fenomen ozbiljno narušava samu državnost Rusije", navodi se u izveštaju "Transparensi internešenela". Ta organizacija je istakla da je korupcija prodrla u svaku sferu života, od politike, policije i sudstva pa do poslovanja, zdravstva i školstva. Medvedev je osmislio paket mera za borbu protiv korupcije, ali u "Transparensiju" upozoravaju da "samo postojanje tog plana ne može da smanji nivo korupcije u zemlji, ako primenu tog programa realizuju samo državni službenici i vlasti, dok društvo ponovo gleda sa strane." Jedan viši ruski državni tužilac je početkom godine procenio da u džepovima korumpiranih zvaničnika godišnje završi 120 milijardi dolara, što je jednako trećini ruskog budžeta.\nVidi se da smo braca.\nRe: Nivo korupcije u Rusiji najviši u poslednjih osam godina\nKo pishe....shvabe.....ma daj....\nMedvedev je osmislio paket mera za borbu protiv korupcije\nPa Shvabe su im najveci prijatelji.\nSvabski list prenosi izvestaj svabske agencije.\nnajbolje da Buš digne Jecljina iz mrtvih pa da vide Rusi opet šta je demokratija i transparentnost.\nIsto sranje kao i kod nas,mozda i gore\nSigurno je Rusija dosta korumpirana,ali nije toliko koliko trans intrer kaze,metod politickog pritska kroz opadanje kreditnog rejtinga.


Naliv pero Intuition Faber-Castell 220 - Idealno.rs\nPočetna / Kancelarija i škola / Pribor za pisanje / Nalivpero / Naliv pero Intuition Faber-Castell 220\nNaliv pero Intuition Faber-Castell 220\nPonuda prodavnice Netprodavnica za proizvod Naliv pero Intuition Faber-Castell 220. Ispravnost cene i podataka proveri na internet stranici prodavnice.\nNaliv pero E-Mot Faber-Castell 220\nod 9.693,60 DIN\nNaliv pero School Faber-Castell 882\nod 1.108,80 DIN\nNaliv pero Intuition Faber-Castell 320\nod 38.156,40 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za Naliv pero Intuition Faber-Castell 220 i izberi najbolju. Nalivpero iz kategorije Pribor za pisanje je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda Naliv pero Intuition Faber-Castell 220 i vidi da li ti odgovara ili pogledaj druge proizvode brenda FABER-CASTELL. Opis i tehnički podaci proizvoda Naliv pero Intuition Faber-Castell 220 se mogu razlikovati od onih u internet prodavnici u kojoj obavljaš kupovinu. Naliv pero Intuition Faber-Castell 220 je dostupan u prodavnici Netprodavnica po ceni, koja je navedena pored svakog prodavca u meniju "Prodavnice".\nGarantne uslove za Naliv pero Intuition Faber-Castell 220 proveri u prodavnici u kojoj nameravaš da obaviš kupovinu. Slika za Naliv pero Intuition Faber-Castell 220 je simbolična, zato se pre kupovine u prodavnici uveri da je proizvod isti.


U BiH je od početka godine do maja ušlo 3.500 ilegalnih migranata, a vlasti ne raspolažu tačnim podacima koliko ih je ostalo, a koliko ih je uspjelo doći do Hrvatske i drugih država članica EU, rekao je predsjedavajući Zajedničke komisije za ljudska prava Parlamentarne skupštine BiH Borislav Bojić.\nOn je naglasio da je BiH na velikom ispitu jer, prema informacijama koje je Zajednička komisija dobila prilikom posjete Službi za poslove sa strancima, te imigracijskom i azilantskom centru u Sarajevu, nema dovoljno smještajnih, tehničkih, kadrovskih i finansijskih kapaciteta u centrima za migrante i azilante.\nBojić je istakao da problem predstavlja i nepostojanje konkretne strategije pri realizaciji prihvata i zbrinjavanja azilanata, izbjeglica i migranata, te manjak službenika u Graničnoj policiji BiH i neodgovarajuća infrastruktura na graničnim prelazima.\n"Tretman izbjeglica, azilanta i migranta izazov je za svaku zemlju, a posebno za zemlju sa slabom ekonomijom i nedovoljnim institucionalnim kapacitetima", rekao je Bojić na četvrtoj godišnjoj konferencija o stanju ljudskih prava i sloboda u BiH koju Zajednička komisija za ljudska prava organizuje u Bihaću u saradnji sa Misijom OEBS-a u BiH.\nOn je dodao da je neophodno obezbijediti potpuno poštivanje međunarodnih i regionalnih instrumenata ljudskih prava, saopšteno je iz Parlamentarne skupštine BiH.\nŠef Misije OEBS-a u BiH Brus Berton rekao je da se u narednom periodu može očekivati još veći broj žena i djece koja će ulaziti u BiH, zbog čega će biti potrebno da zemlja organizuje pružanje pomoći ljudima, u skladu sa međunarodnim standardima zaštite ljudskih prava.\nBerton je naveo da ova konferencija predstavlja pokušaj rješavanja najrelevantnijih pitanja koja se tiču zaštite ljudskih prava u BiH.\nPrimarni cilj dvodnevne konferencije, na kojoj učestvuju članovi Zajedničke komisije, predstavnici svih nivoa zakonodavne i izvršne vlasti u BiH, Institucije ombudsmana za ljudska prava BiH, kao i međunarodnih i nevladinih organizacija u BiH, jeste poštivanje ljudskih prava azilanata, izbjeglica i migranata.


Užice uskoro pod centralizovanim video-nadzorom - Radio Luna\nPočetna Zlatiborski okrug Užice Užice uskoro pod centralizovanim video-nadzorom\nU toku montaža kamera na šest lokacija u gradu\nUžice će, poput drugih gradova u Srbiji, uskoro dobiti centralizovani video-nadzor kojim će se upravljati iz Policijske uprave Užice.\nOsim postojećih kamera na Trgu Svetog Save, gde se nalazi najveći broj obrazovnih ustanova, raskrsnica kod „Prve osnovne škole kralja Petra Drugog“, na ulazu i izlazu iz grada, kao i na šetalištu u kanjonu Đetinje u naselju Turica, novih 26 kamera biće postavljeno na još šest lokacija.\nGradski većnik Budimir Vujović je kazao za Danas da će uskoro pod nadzorom kamera, čija je montaža u toku, biti gotovo sve važne lokacije i ulice u gradu, te da će za to iz gradskog budžeta biti izdvojeno 26,5 miliona dinara. Od tog iznosa, kako je objasnio, najveći deo je utrošen za monitoring centar koji je montiran u sedištu Policijske uprave i pruža mogućnost da se, u zavisnosti od potreba, broj kamera može povećati.\nOn je dodao da je, na tenderu krajem prošle godine, posao poveren beogradskoj firmi Macchina Security, kojoj će se celokupan iznos platiti u tri rate. Prva rata od 6,5 miliona dinara je plaćena, a dve rate od po deset miliona dinara, kako je rekao, lokalna samouprava platiće ove i naredne godine.\n„Želimo da poboljšamo bezbednost svih građana, a posebno dece u školskim dvorištima i oko škola, koje su u blizini saobraćajnica“, kazao je naš sagovornik i dodao da će snimke, kao važne dokaze, moći da koriste pravosudni organi.\nNavodeći da će se u potpunosti poštovati zakonske odredbe o pravu građana na zaštitu ličnih podataka, on je dodao da će „samo ovlašćeni službenici policije imati pristup snimcima“.\n„Predstavnici MUP-a iz Beograda će u monitoring centru u Policijskoj upravi Užice instalirati poseban softver koji će biti zaštićen i neće ga biti moguće hakovati, a pristup softveru imaće isključivo ovlašćeni službenici policije“, objasnio je Vujović.\nOn je dodao da očekuje da će, posle potpisivanja ugovora sa policijom, koja bi trebalo da preuzme upravljanje tim sistemom, centralizovani video-nadzor biti pušten u probni rad narednog meseca.